بەختیار شارەزوری: ئەم هێزە بەتەمای چی تاکتیکێکن. | WtariKurd\nبەختیار شارەزوری: ئەم هێزە بەتەمای چی تاکتیکێکن.\n– Posted on 2017-12-24بابەتی: سیاسی\nپارتی لە (16 ی ئۆکتۆبەر) دا لەسەر دەستی ئامۆزاکاندا (پاڤێل، لاهور، ئاراس) توشی شکستێکی گەورە بو، تا ئەو ڕادەیەی کە مسعودی پێ شکا کە هەڵگری دروشمگەلێکی وەک دەوڵەتی کوردی بو ، ئەم شکستە بۆ پارتی گەورەترین سەدمەی مێژوی بو تا ئەو ڕادەیەی لە (76 ) وە توشی شکستی وا نەبون، هەر بۆیە بە دوای فرسەتێکدا دەگەڕان تا تۆڵە لە باڵی ئامۆزاکان بکەنەوە، بۆ ئەمەش باڵی کۆسرەت و مەلا بەختیاریان بە باشترین کارت دانا تا تۆڵەی (16 ئۆکتۆبەر) ی پێ بکەنەوە، دوای بڕینی موچەی هێزەکانی پێشمەرگە و ئاسایس و پۆلیس و نزیکبونەوەی دەوامی مامۆستا، دەیان زانی خۆپیشندان دروست دەبێت، هەر بۆیە خۆپیشاندانیان بە فرسەتێک زانی تا بتوانن بە ناوی خۆپیشاندانەوە و بە ناوی یەکێتیەوە بە باڵەکەی کۆسرەت و مەلا بەختیار وەک زەمینەیەک ئینقلابێکی سەربازی و ئەمنی بکەن بە ناوی خۆپیشاندانەوە ( راگەیاندنەکەی شێخ لەتیف بەرپرسی مەڵبەندی یەک ) وەک بەرگری کردن لە خۆپیشاندەران، هەر بۆیە پارتی بۆ پاڵپشتی ئەم تاکتیکە هێزێکی گەورەی هێنا (ڕاگەیاندنەکەی ئەدهەمی خائین ) دوای ئەوەی زانی باڵی ئامۆزاکان بەمەیان زانیوە لە ڕێی ئێرانەوە و لە رێی حاجی حورمەتیەوە بوە.\n( ڕاگەیاندنەکەی ئاواتی قایمقام ) بۆ ئەم مەبەستە پارتی لە ڕێی مەلا و کۆسرەت و لەوێشەوە لە ڕێی ئەو ڕێکخراوانەوە کە سەر بە مەکتەبی ڕێکخراوە مەدەنیەکانەوە بوە هەوڵیان داوە توندو تیژی زیاتر بێت و ئاراستەی خۆ پیشاندەران بگۆڕن بەرەو مقەڕەکانی یەکێتی بۆ ئەوەی باڵێ ئامۆزاکان ناچار بن تەقە بکەن و ئەم هێزەی کۆسرەت و مەلا بە ناوی بەرگری لە خۆپیشاندەرانەوە ئینقلابێکی عەسکەری بکەن ( نێچیر بۆ ئەوەی تاکتیکەکەی خۆیان بشارێتەوە باسی دەستی دەرەکی دەکات)، لە لایەکی ترەوە لە ڕێی بەرهەمەوە کار بکرێت تا (N.R.T) زیاتر جۆش و خرۆش بدات بە خۆپیشاندانەکان تا زەمینەی جێبەجی کردنی ئەم پیلانە گەورەتر بێت و وا بکەن چەکداریش بێتە ناو خۆپیشاندەرەکانەوە، هەر بۆیە باڵێ ئامۆزاکان زوو فریای خۆیان کەوتن و (N.R.T) یان داخست و شاسواریان گرت، ئەوە هێزە کە هەیە بۆ خۆپیشاندەران نەهاتوە بەڵکو ترسی بەریەککەوتن و ئینقلابی عەسکەری باڵی کۆسرەتە بە قیادەی پارتی و وەک تۆڵە بەرامبەر 16 ئۆکتۆبەر.\nباڵی هێرۆ و ئامۆزاکان سێ پلانیان هەبو بۆ ڕو بەڕو بونەی خۆپیشاندەران پلانی (A) تەنها چالاکەوانی مەدەنی بێت، پلانی (B) هێزە ئەمنیەکان بێت، لە پڕ بو بەم هێزە گەورەیە، بۆ بەرگرتن بۆ لە کودەتایەکی سەربازی باڵی کۆسرەت و مەلا، وەک پێشتر لە خۆپیشاندانی مامۆستایاندا بینیمان باڵی ئامۆزاکان بەم شێوەیە نەبون هێزی سەربازی گەورەشی لێ نەبو، دیوێکی تری ئەم هێزە ترس هەیە لەوەی کە موچەی پێشمەرگە و هێزە ئەمنیەکان کەمبوەتەوە زەمیەنەکە گەورەتر بێت، هەڵگەڕانەوە لە ئاستی چەکداریدا دروست ببێت و باڵەکەی کۆسرەت و مەلا بەتەواوەتی ئامانجەکانیان بپێکن، هەر بۆیە ڕەش بگری بە ئەندازەی ترسی بارەگا سوتاندن نیە و بگرە بە ئەندازەی ترسی کودەتایەکی سەربازیە، وە دوای ئەوەی مسعود قاسمی سلێمانی دەبینێت و نامەیەک بۆ شا عبدولای ئوردن دەنێرێت کە گفتو گۆ دەست پێ بکاتەوە لەگەڵ عەبادی و نەهێڵن بە فایلی هاوکاری داعش مسعود بدرێت بە دادگا و سودی نەبو، ویستی لێرەوە تەواوی هەرێم بخاتە سەر پارتی بە ناوی یەکێتیەکی کارتۆنیەوە( کۆسرەت و مەلا ) دوایی ئێران ناچار بێت مامەڵەی لەگەڵ بکات، بەڵام وا دەرنەچو، پێ دەچێت باڵی ئامۆزاکان بە تەواوەتی تەسفیەی باڵەکانی کۆسرەت و مەلا بکەن و ئیدارەیەک جیا بکەنەوە، لەم چوار چێوەیەدا گۆڕان و کۆمـەڵ ناکەونە هیچ شوێنێکی ئەم هاوکێشەیەوە، تەنها ئەوەیە بۆ خاڵی کردنەوەی خەڵک و داپۆشینی کەناڵی (N.R.T) لە حکومەت دەکشێنەوە و کەناڵەکانی خۆیان دەخەنە گەڕ بۆ ئەوەی هاوکاری باڵی هێرۆ و ئامۆزاکان بکەن.


Home›هەواڵ›کوردستان›تووشبوویەكی كۆرۆنا دوای 20 خولەك لەگیانلەدەستدانی دووبارە ژیانی بۆ گەڕایەوە\n(تەلیعە فایەق)ی تەمەن 63 ساڵ\nئێوارەی ئەمڕۆ توشبوویەكی ڤایرۆسی كۆرۆنا لە نەخۆشخانەی كۆرۆنا لەشاری سلێمانی، كە تەمەنی 63 ساڵە، پاش گیانلەدەستدانی بۆ ماوەی زیاد لە 20 خولەك، بەڵام لەكاتی گواستنەوەی تەرمەكەی بۆ ساردخانەی نەخۆشخانەی شۆڕش دووبارە ژیانی بۆ گەڕایەوە و ڕەوانەی نەخۆشخانە كرایەوە، پزیشكێكیش لەڕووی زانستییەوە باس لە حاڵەتەكە دەكات.\nیەكێك لەو كەسە نزیكانەی كە لەگەڵ تووشبووەكەدایە بە SNNی ڕاگەیاند: ئێوارەی ئەمڕۆ ئەو خزمەمان كە ماوەی 20 ڕۆژە تووشی ڤایرۆسی كۆرۆنا بووە و لە نەخۆشخانە چارەسەر وەردەگرێت، بەهۆی تێكچوونی باری تەندروستییەوە پێیان ڕاگەیاندین كە گیانی لەدەستداوە و ئامادەکاری کرا بۆ ئەوەی بیگوازینەوە بۆ سادخانەی نەخۆشخانەی شۆڕش.\nئاماژەی بەوەشكرد، لەكاتی گواستنەوەی تەرمەكەدا لەلایەن یەكێك لەو كارمەندانەی ئەركی گواستنەوەی تەرمە، پێمان ڕاگەیەندرا كە ئەم تەرمە هەناسەیەكی داوە، پاشان دووبارە بردمانەوە بۆ پشكنین، دەركەوت كە ژیانی بۆ گەڕاوەتەوە و دەستیكردووەتەوە بە هەناسەدان.\nكەسە نزیكەكەی ئەو تووشبووەی كۆرۆنا ئەوەشی خستەڕوو، زیاد لە 20 خولەك ئەو خزمەی من هەناسەی لێبڕابوو لەو كاتەشدا سەرجەم ڕێكکارەكانی تایبەت بە وەرگرتنەوەی تەرمەكەیم بە كۆتا گەیاند، بەڵام لە ئێستادا دووبارە ژیانی بۆ گەڕاوەتەوە، بەڵام پزیشكەكان پێیانوتووین تەنها توانای هەناسەدانی هەیە و مێشكی لەكار كەوتووە.\nبەگوێرەی زانیارییەكانی SNN ئەو تووشبووە، ناوی (تەلیعە فایەق)ە و تەمەنی 63 ساڵە و خەڵكی گوندی خاكوخۆڵی سەر بەپارێزگای هەڵەبجەیە و هاوسەرەكەشی تووشی ڤایرۆسی كۆرۆنا بووە، بەڵام چاكبووەتەوە.\nد. خالید عەبدوڵا، پسپۆڕی نەشتەرگەری گشتی، بۆ SNNی ڕوونكردەوە، لە ڕووی زانستی پزیشكییەوە دەكرێت حاڵەتی لەو شێوەیە ڕووبدات، چونكە كاتێك مرۆڤێك بە تەواوەتی گیانلەدەستدات سەرەتا مێشكی لەكار دەكەوێت دواتر دڵی پاشان سییەكانی، بۆیە دەكرێت ئەو تووشبووەی كۆرۆنا یەكێك لەو بەشانەی جەستەی لەكاركەوتبێت، بەڵام بەهۆی ئەوەی سییەكانی لەكار نەكەوتوون دووبارە هەناسەی بۆ گەڕاوەتەوە، بەڵام لەهەموو حاڵەتەكاندا ئەگەر مێشكی لەكار كەوتبێت ئەگەری دووبارە گەڕانەوەی ژیانی ئاسایی بۆ ئەو كەسە زۆر ئەستەمە.\nئێران پێشوازی لە پێکهێنانی حکومەتەکەی کازمی دەکات


1/20/2021 11:24:21 AM\nئەگەر سەیری زۆرینەی ھاوڵاتیانی ھەرێمی کوردوستان بکەین بە موچەخۆرو ئەوانەش کە موچەیان نیە .ھەمویان ناڕازین لە دۆخی ژیان و گوزەران و چۆنیەتی بەڕێوەبردنی دەسەڵات و حوکمڕانی.ھەر ھاوڵاتیەک بەجۆرێک سەیری دۆخەکە دەکات و چاوەڕێی چارەسەری ئەم دۆخە دەکات کەلە دەرەوەی ویست و ئیرادەی خۆیدایەتی.ئەم زۆرینەیە لە ھاوڵاتیانی ھەرێمی کوردوستان چاوەڕوانی گۆدۆیەکن کە بێت و دۆخەکەیان بۆ چاک بکات و عەداڵەت بچەسپێنێت .ئەمەش وەک ئەوەیە چاوەڕێی ئیمامی مەھدی بکەن یان عیسا جارێکیتر داببەزێتەوەو لەدەست ئەم نەھامەتیانە ڕزگاریان بکات.\nبەشێکی زۆر لە باوەڕدارە موسوڵمانەکان و مامۆستایانی ئاینی پێنج فەڕزە نزادەکەن کە خوا ئەم زاڵمانەیان لەکۆڵ بکاتەوەو دۆخی ئەم گەلە مسوڵمانە چاک بکات .کە ئەمەش دیی گەلی جولەکە بوو کاتێک کەموسا پێغەمبەر داوای ڕوبەڕوبونەوەی لێ دەکردن بەرامبەر بە فیرعەون و دارو دەستەکەی.\nئەوانەش کە بڕوایان بەم تێزەنیە .دەڵێن ئەگەر ئەمریکا نەیەتە سەرخەت ھیچ شتێک نیە چارەسەری ئەم دۆخە بکات .ئەوکاتەش کە کازمی پۆستی سەرۆکایەتی حکومەتی لە عێراق بەدەستەوە گرت ھەمو ھیوایەکیان لە سەر ھەڵچنی و لەکاتی سەردانەکەشی بۆ کوردوستان وەک فریاد ڕەسێک سەیریان دەکردو زۆر بە پەرۆشەوە پەنایان بۆبرد بۆ چارەسەری گرفتەکانی خەڵکی کوردستان.\nلەلایەکی تریشەوە کۆمەڵێک پەرلەمانتار دەستیان دایە ھەڵمەتێک بۆ ئەوەی موچەی فەرمانبەرانی ھەرێمی کوردوستان بگوازرێتەوە بۆ سەر بەغداو ڕاستەوخۆ بەغدا موچەیان بۆ دابین بکات .دواجاریش شێخ نەھرۆ ھاتە سەرخەت و بەڵێنی چارەسەری گرفتی دواکەوتنی موچەی داو بەمەش ژمارەیەکی زۆر لە فەرمانبەران بڕوایان بەڵێنەکانی کرد. بەڵام لەدوای ھەمو ئەو بەڵێن و قسەو ھیوا ھەڵچنینە بێ بنەمایانە.حکومەتی ھەرێم ڕای دەگەیەنێت کە ڕۆژی ٢٤ی مانگ دەست بەدابەش کردنی موچە دەکرێت.واتە ھەموی بێسوودو بێ بنەمابوو، دۆخەکەش خراپتر بوو نەک چاکتر.\nلێرەوە دەبێت ھاوڵاتیان بزانن کە تاکە ڕێگەی چارەسەر بۆ ڕێگرتن لە دواکەوتنی موچەو دزی و تاڵانچێتی لەم ھەرێمە دا ھاوڵاتی خودی خۆیەتی.ئەگەر خۆی بەبەرپرسیارزانی وزانی کە بەرپرسیارێتی حکومەت بەرامبەر بە ھاوڵاتیان چیە .ئەوکاتە دەبێت بەرەو ڕوی بوەستێتەوەو لەڕێگەی ڕێکارە مەدەنیەکانە وە ناچاربە چەسپاندنی مافەکانی ھاوڵاتیانی بکات. ئەگەر ئەمەشی نەکرد ناچار بەدەست لەکار کشانەوەی بکات.


خةلَكي دةلَيَن سةركوتكردن و ترسيان بير دةكةويَتةوة كاتيَك دةبينن ثؤليس هةمان جلوبةرطي ئةوسايان لةبةرداية. | Institute for War and Peace Reporting\nخةلَكي دةلَيَن سةركوتكردن و ترسيان بير دةكةويَتةوة كاتيَك دةبينن ثؤليس هةمان جلوبةرطي ئةوسايان لةبةرداية.\nزةينةب ناجي لة سليَماني (ICR No. 85, 20-Oct-04)\nزؤربةي كوردةكان و هةروةها ثؤليسيش، داواي طؤرِاني ئةو جلوبةرطانة دةكةن كة بة قسةي خؤيان بيري رؤذاني ناخؤشي سةردةمي ثيَشوويان دةخاتةوة.\nموستةفا دةلَيَت "رقمان لة سةدامة و هيض شتيَكمان ناويَت كة ئةومان بير بخاتةوة،"\nلة كاتي حوكمي سةدامدا، رةنطي ئةو جلوبةرطةي كة سوثا و ثؤليس و هيَزي ئاساييش و تةنانةت ئةنداماني حيزبي بةعسيش لةبةريان دةكرد خاكيةكي ديار بوو. بؤية، زؤربةي عيَراقيةكان رةنطي خاكي لايان ثةيوةستة بة سةركوتكردن و سزادان و ترسةوة.\nثاش رووخاني سةدام، هاوثةيمانان بة سةرؤكايةتي ئةمريكا ديمةنيَكي تازةي داهيَنا بؤ جلوبةرطي ثؤليس كة ثيَكهاتووة لة ثانتؤلي شيني تؤخ و كراسي شيني ئاسماني لةطةلَ ئارميَك كة ليَي نووسراوة "IP" واتة ثؤليسي عيَراقي.\nهةروةها جلوبةرطي سوثا و طاردي نيشتماني تازة دامةزراوي عيَراق طؤرِانكاري بةسةردا هاتووة و رةنطيَكي قاوةيي زةردباوي خؤ وونكةر بةكاردةهيَنن كة لة جلوبةرطي سةربازة ئةمريكيةكان دةضيَت.\nبةلآم لة سليَماني، هةنديَ ئةفسةري ثؤليس و ئاساييش هيَشتا جلوبةرطي خاكي لةبةر دةكةن كة وةبيرهيَنةرةوةي سةردةمي سةدامن و بةلاي زؤرينةي خةلَكةوة هةست بريناركةرن.\n"حةزم لةو رةنطة نية،" موحةمةد حامد سالَح،33 سالَ، واي طووت كة خاوةني ضيَشتخانةيةكي خواردني خيَراية. "ئةو ناعةدلاتيانةم بير دةخاتةوة كة بةرامبةر كوردةكان كراوة. طؤرِة بة كؤمةلَةكانم بير دةخاتةوة. ئةمةويَت بيانطؤرِن."\nتةنانةت ئةفسةرةكاني ثؤليسيش لة شارةكةدا سكالآ دةكةن بةرامبةر بةو جلوبةرطانة. "من حةزم ليَي نية،" تاريق عةلي سةعيد،45 سالَ، واي طووت كة ثلةي عةريفي هةية. "ماوةي دة سالَة ئةم جلوبةرطة لةبةردةكةم. سةدامي ديكتاتؤرم بير دةخةنةوة."\nعةريف شوان كةريم، 38 سالَ، هةمان راي هةبوو و ووتي "دوو سالَ لةمةو بةر وةزارةت بةلَيَني دا بيانطؤرِيَت بةلآم هيض رووي نةدا."\nموستةفا عةلي خاوةن كؤطا طلةيي لة حكومةتي هةريَم طرت ضونكة هيض هةنطاويَكيان نةناوة بؤ طؤرِيني ئةو جلوبةرطانة لةو كاتةوةي كوردستاني عيَراق لة رذيَمي سةدام جيا بووةوة لة سةرتاي نةوةتةكاندا.\n"ئةركي حكومةت بوو ئةو جلوبةرطانة بطؤرِيَت ثاش 1991،" ئةو واي طووت. "هيض شتيَكمان ناويَت كة سةداممان بير دةهيَنيَتةوة."\nبةلآم بةرِيَوةبةري ثؤليسي سليَماني، ليوا مةريوان كةمال عومةر، بةرطري لةو جلوبةرطة دةكات و سوورة لةسةر ئةوةي كة ئةو جلوبةرطة بةشيَكة لة ميراتي بةريتانيا نةك رذيَمي بةعس.\nئةو طووتي سوثاي عيَراقي لة 1920ةوة هةمان جلوبةرطي لةبةر كردووة كاتيَك ئيدارةي كؤلؤنيالَي بةريتاني ئةو شيَوازةي هيَناوةتة ناوةوة.\n"ئةمريكيةكان جلوبةرطةكانيان طؤرِي، بةلآم شيَوازة تازةكة سيفاتي سةربازي نوقسانة،" ليوا مةريوان طووتي و ئةوةشي ئيزافة كرد كة شيَوازة خاكية كؤنةكة سيفاتي سةربازي تةواوي هةية.\n"من ثياويَكي سةربازيم و بة باوةرِي من سةربازي واتة جلوبةرطي تةواو لة سةرةوة تاكو ثيَ. جلوبةرطة تازةكة بة ثيَي ثيَويست ريَكثؤش نية. يةخة رووتبةي ثيَوة نية و قةيتاني ذيَر بالَ دانةنراوة بؤ مةبةستي رازاندنةوة لةطةلَ رووتبةكاني سةرشاندا."\nهةروةها ئةوةشي طووت كة جلوبةرطة تازةكان بةكار دةهيَنن ئةطةر ببيَتة فةرمانيَكي رةسمي. "من دذي نةبووني ريَكثؤشيم، بةلآم ئةو فةرمانانةش جيَ بةجيَ دةكةين كة بؤ طؤرِيني جلوبةرط دةردةكريَن."\nزةينةب ناجي مةشقثيَكراويَكي(IWPR)ة لة بةغدا.


پێشتر تەنها ناوی "پاریس و لەندەن"م بیستبوو، بۆ جەنجاڵی و ئاپۆرای خەڵك و ماشێن. ئەو چەند جارەی رۆشتوومەتە ئەم شارە رەنگینە، باوەڕم نەدەكرد ئاپۆرای خەڵك و گەشتیار، كارێكی وایكردبێ، بەتایبەتی لەم زستانەدا، كافتریا و باڕ و چێشتخانە و شەقام و شوێنە گشتییەكان، هێندە جەنجاڵ بێ. سەرەتای رۆژ، پاش ماوەیەكی زۆر، بە نرخێكی گران توانیمان پاركێك بۆ ماشێنەكەمان بدۆزینەوە. چەند خولەكێ بە پێ رۆیشتین بەرەو كەناری ئەو دەریاچەیەی ناو شاری ئەمستەردام، گەیشتینە بەردەم كافتریای (دیارن) كافتریایەكی گەورە و جەنجاڵ و قەشەنگ، بەرەو ئەوسەری كافتریاكە رۆشتین، دەریاچەكە لەبەردەمماندابوو، جار جار كەشتی گەشتیارانمان دەبین و چەند خولەك جارێ، كەشتییەكان دەردەكەون و ون دەبوون. لەسەر كورسییەك و مێزێكی خڕ، "مەریوان وریا قانع" سەری شۆڕكردووەتەوە بەسەر لاپتۆپەكەیدا. "دكتۆر توانا و دكتۆر رێناس و من" سڵاومان لێكردوو هەڵسا و بەخێرهاتنێكی گەرمی كردین. بە هەواڵپرسین و بارودۆخی كوردستان و هەندێ باس و خواستی كتێب و قسەی خۆش، دەستپێكی ئەو دانیشتنە و یەكتربینینی رۆژەمان بوو، لەو سەرەتای رۆژەوە دەستیپێكرد تا سەعات هەشتی شەوی خایاند.\nد.توانا و د.ڕێناس، دوو هاوڕێ و دۆستی نزیكمن، كوڕی پیاوێكی شۆڕشگێڕ و ناسراون. هەموو تەمەنی جوانی "شێخ قادر"ی باوكیان لە چیاكانی كوردستان و زیندانەكانی بەعس بەسەر بردووە. پاش ڕزگاربوونی لە زیندان، دەبێتە پێشمەرگە و پاش ڕاپەڕین و شەڕی ناوخۆ، شێخ قادر سەری خۆی هەڵدەگرێ و لە هۆڵەندا نیشتەجێ دەبێ. كوڕەكانی و تاقە كچەكەی،لە زانكۆ بەناوبانگەكانی هۆڵەندا خوێندنی بەرز و پزیشكی تەواو دەكەن. كوڕەكانی شێخ قادر، دۆست و هاوڕێی تەمەن و وەفاداریمن. هەرجار دێمە هۆڵەندا، بۆ زۆر شوێن لەگەڵم دەبن و بێ ئەنداز لەگەڵم ماندوو دەبن. زانییان لەگەڵ كاك مەریوان قانع بریارە یەك ببینن، پێیان خۆش بوو، ئەوانیش بێن. بۆیە بینین و گەڕانەكەمان ئەو رۆژەی هۆڵەندامان چوار قۆڵی بوو.\nپاش قاوە خواردنەوەكەمان، گەشتێكمان بەناو سەنتەری شاری "ئەمستەردام"دا كرد. لە كافتریاكە هاتینە دەرەوە، كەمێ بە كەنار روبارەكەدا رۆشتین. لەبەردەم پەیكەری "سپینۆزا" وەستاین و چەند وێنەیەكمان گرت. پەیكەرەكە، بە ستایلێك درووستكراوە، ئەو رۆبەی كە لە بەری "سپینۆزا"یە كۆمەڵێ باڵندەی لەسەرە، هەر باڵندەیەك، هێمایە بۆ نەتەوەو میللەتێ، ئەمەش وەك سیمبولی فرەیی و فرە رەگەزی هۆڵەندا، كە ئێستا لەناو ئەم شارەدا، سەدان نەتەوەو ئاینزای جیاواز دەژین. رۆژگارێ ئەم فەیلەسوفە، لەم شارەدا دەركراوە، هۆڵەندییەكان، لەو رۆژگارەدا پێیان وابووە، بۆچوونەكانی سپینۆزا، لەگەڵ بیروباوەڕی ئەوان یەكناگرێتەوە. تا مردن، ئەم فەیلەسوفە نەهاتوە بۆ ئەمستەردام و لە لاهای مرد. بیروباوەرەكانی ئەو، لە پێناو لێبوردەیی رۆحی پێكەوە ژیان بووە. پاش بە جێهێشتنی پەیكەرەكەی "سپینۆزا" چووینە بەردەم شارەوانی كۆنی هۆڵەندا و لە شێوازی بیناسازیی شارەوانی و ئەو ئاپارتمانەی دەورو پشتی، سەرنجراكێش و بێ ئەنداز جوان و قەشەنگ بوون. بەدەر لە ئێمە سەدان گەشتیار، كە زۆربەیان بەهۆی ئاهەنگەكانی كریسمەوە لەم شارەدا بوون لە جوڵەی بەردەوام دابوون. بەسەر یەكێ لە پردەكاندا پەڕینەوەو چەندین كتێبخانە و كافتریای كۆن و سەرنجڕاكێشمان بینی. سەیری هەندێ كتێبی نوێی ئینگلزیی و هۆڵەندی. كە نرخی هەر كتێبێ بەراورد بە نرخی كتێب لە كوردستان سێ بەرامبەرە،ئەمەش دەبێتە دەستكەوێكی بەهێزی مادی بۆ نووسەران و دەزگاكانی چاپی كتێب.\nبەدەم رۆشتن و قسەكردنەوە، جار جار د. ڕێناس و د. توانا، لەگەڵ كاك مەریوان قانع باسی سیستەمی خوێندنی زانكۆ لەهۆڵەندا دەكەن، بەو پێیەی هەرسێكیان لە زانكۆكانی ئەم وڵاتەدا خوێندوویانە و بەراوردی دەكەن بە زانكۆكانی خۆمان، ئەمە جگە لەوەی هەندێجار باسی پرۆژەی نووسین و كتێبی نوێ و هەندێ وردە گلەیی و كێشەی نووسەر و خوێنەر لە كوردستان، دێتە ناو پیاسەكەمانەوەو بە خۆشی ئێوارەكە بەڕێدەكەین. دیمەنی ئەو ئێوارەیە هێندە جوان و سەرنجڕاكێش بوو، تەنها لە ناو خەیاڵی نووسین و وێنەی فۆتۆگرافیدا جێگەی دەبێتەوە. ئاسمان تاریك و روونە، نمە نمە بارانێكی كەم دەبارێ، شەوبایەكی كز لوت و گوێی سوور هەڵگەڕاندووین.\nهەستدەكەین، كەمێ كات درەنگە، مەریوان قانع دەیەوێ میوانداریمان بكات بۆ ریستۆرانتێكی تایلاندی، بەڵام شوێن نەمابوو لەبەر زۆری گەشتیاران. كەمێكی تر رۆشتین و خۆمان كرد بە ریستۆرانتێكی یۆنانی بەناوی "زۆربا" كە ئەویش بەناوی رۆمانە بەناوبانگەكەی كازانزاكییەوە. ئەم ریستۆرانتە، یەكسەر مامۆستا رەوف بێگەردی بیرخستینەوە. كاك مەریوان لە نانخواردن لە ریستۆرانتی "زۆربا" زۆر بابەت و چیرۆكی و بەسەرهاتی خۆشی بۆ گێڕاینەوە، باسی مامۆستا رەوف بێگەردیشمان كرد، یەكەم وەرگێڕی كورد بووە، زۆربای پێناساندووین.\n(درێژەی دەبێ، گێڕانەوەی ئەم چیرۆكە)


مه‌ترسییا كۆرۆنایێ ل پارێزگه‌ها دهۆكێ زێده‌تر بوو\n:: PM:12:18:28/07/2020 \nرێڤه‌به‌رێ تاقیگه‌ها ناڤه‌ندییا دهۆكێیا تایبه‌ت ب كۆرۆنایێ دیاركر كو پشتی ره‌وشا هاتن و چون دناڤبه‌را پارێزگه‌هێن هه‌رێما كوردستان و وه‌لاتێ توركیا تا راده‌یه‌كی ئاسایی بووی، مه‌ترسی و كارتێكرنه‌كا زۆر ل سه‌ر پارێزگه‌ها دهۆكێ دروست كرییه و حاله‌تێن كۆرۆنایێ د زێده‌بوونێدانه.\nهه‌تا نوكه ره‌وشا پارێزگه‌ها دهۆكێیا كونترولكری بوو\nدكتۆر ره‌وه‌ند عه‌بدولخالق رێڤه‌به‌رێ تاقیگه‌ها ناڤه‌ندییا دهۆكێیا تایبه‌ت ب كۆرۆنایێ بۆ "وشه" گۆت، دنوكه دا مه‌ترسییه‌كا زێده ل سه‌ر پارێزگه‌ها دهۆكێیه و حاله‌تێن كۆرۆنایێ د زێده‌بوونێدانه.\nزێده‌تر گۆت "پشتی كو حكوومه‌تا هه‌رێما كوردستانێ بریاردایی هاتن و چوون ناڤبه‌را پارێزگه‌هێن هه‌رێما كوردستانێ و وه‌لاتێ توركیا تا راده‌یه‌كی ئاسایی ببیت و وه‌لاتی خوه ل مال كه‌ره‌نتین بكه‌ن، ئه‌ڤ یه‌ك بوویه ئه‌گه‌ر كو كارتێكرن و مه‌ترسییه‌كا زێده یا به‌لاڤبوونا په‌ژیكا كۆرۆنایێ ل پارێزگه‌ها دهۆكێ دروست بیت، ژبه‌ركو هه‌تا نوكه ره‌وشا پارێزگه‌ها دهۆكێیا كونترولكری بوو"\nرێڤه‌به‌رێ تاقیگه‌ها ناڤه‌ندییا دهۆكێیا تایبه‌ت ب كۆرۆنایێ د درێژاهییا ئاخفتنێن خو دا دیاركر ژی كو نوكه زێده‌تری هه‌ر ده‌مه‌كێ دڤێت وه‌لاتیێن پارێزگه‌ها دهۆكێ خوه ژ كۆرۆنایێ بپارێزن و گۆت ژی "دڤێت وه‌لاتی ب تمام پابه‌ندیێ رێنمایێن خوه‌پاراستنێ بن تایبه‌تی خوه دویر بكه‌ن ژ جهێن قه‌ره‌بالغ، دیسان دڤێت به‌رده‌وام ماسك و ده‌ستكێشا و مادێن پاقژكرنێ بكار بینن و ده‌ستێن خوه بشوون، هه‌ند ل مال هه‌ند ژی ل ده‌رڤه‌یێ مال ب تایبه‌تی ل جهێن گشتی و بازاڕ و گرتی، به‌لێ زێده‌باری هه‌ر سه‌ختی و دژوارییه‌كا كۆرۆنایێ ئه‌م دێ ل سه‌ر ئه‌رك و خزمه‌تا وه‌لاتییان و پاراستنا وان به‌رده‌وام بین"\nل سنوورێ پارێزگه‌ها دهۆكێ 424 كه‌س تووشی كۆرۆنایێ بووینه، ژ وان 331 تووشبوو چاك بووینه و دووباره جاره‌كا دی ڤه‌گه‌ریانه مال، د نوكه دا تنێ 93 تووشبوو ل نه‌خۆشخانێن كۆرۆنایێ ل دهۆكێ چاره‌سه‌رییا وان دهێته‌كرن و ل بن چاڤدێرییا نوژداراندانه، دده‌ما 24 ده‌مژمێرێن بوری 15 تووشی كۆرۆنایێ بووینه.\nل سنوورێ پارێزگه‌ها دهۆكێ 13 جهـ تایبه‌ت ب كه‌ره‌نتین كرنێ هه‌نه، ئه‌ڤرۆ 16 كه‌س هاتینه كه‌ره‌نتین كرن، د به‌رامبه‌ر دا 72 كه‌س ژ كه‌ره‌نتینێ داوی هاتنه، هه‌ردیسان هه‌تا نوكه 11 هزار و 178 كه‌س هاتینه كه‌ره‌نتین كرن، ژ وانان 10 هزار و 526 كه‌س ژ كه‌ره‌نینان ده‌ركه‌فتنه. ره‌زیكی هوسا گۆت.


به‌وێنه..سیاسی و چالاكوانانى كوردستانى ڕۆژئاوا به شێوه‌یه‌كی جیاواز پشتیوانى له ڕیفراندۆم ده‌كه‌ن - باسنیوز\nبه‌وێنه..سیاسی و چالاكوانانى كوردستانى ڕۆژئاوا به شێوه‌یه‌كی جیاواز پشتیوانى له ڕیفراندۆم ده‌كه‌ن\nسیاسی و چالاكوانانى كورد له كوردستانى ڕۆژئاوا، هه‌ڵمه‌تێكى گه‌وره‌یان له تۆڕه كۆمه‌ڵایه‌تییه‌كان بۆ پشتیوانیكردن له ڕیفراندۆمى هه‌رێمى كوردستان، ده‌ست پێكرد.\nچالاكوانه كورده‌كان له كوردستانى ڕۆژئاوا، به هه‌موو جیاوازییه حزبیی و فكییه‌كان، به دانانى ئاڵاى كوردستان له‌سه‌ر وێنه‌ى پرۆفایله‌كانیان و نووسینى (به‌ڵێ) بۆ سه‌ربه‌خۆیی كوردستان به‌هه‌رسێ زمانى كوردى كرمانجى و عه‌ره‌بى و ئینگلیزی، له فه‌یسبووك، پشتیوانیی خۆیان بۆ ڕیفراندۆمى 25ى ئه‌یلوولى 2017، ده‌ربڕى.\nئه‌حمه‌د حه‌سه‌ن، به‌رپرسی ناوچه‌یی له پارتى دیموكراتى كوردستانی سووریا، به (باسنیوز)ى ڕاگه‌یاند: "گه‌لى كوردستان له پێناو ئازادى و سه‌ربه‌خۆیی و له پێناو گه‌یشتن به ده‌وڵه‌تى كوردستان له‌سه‌ر خاكى باب و باپیرانى، قوربانییه‌كى زۆرى داوه، بۆیه ده‌وڵه‌تى سه‌ربه‌خۆ پێشتر و ئێستاش خه‌ونى هه‌ره گه‌وره‌ى هه‌موو تاكێكى كورده".\nئاماژه‌ى به‌وه‌شدا، كه ئه‌و هه‌موو قوربانییدانه‌ى هێزه‌كانى پێشمه‌رگه له جه‌نگى دژ به تیرۆر و داعش، پرسى كوردی له سه‌ر شانۆى هه‌رێمیی و جیهانیش برده پێشه‌وه و دۆستێكى زۆرى بۆ پرسی سه‌ربه‌خۆیی په‌یدا كرد. گوتیشی: "ئه‌وه‌ش كه‌شێكى له‌بارى درووستكرد بۆ دامه‌زراندنى ده‌وڵه‌تى كوردستان به سه‌رۆكایه‌تی فه‌رمانده‌ى پرۆژه‌ى نشتیمانى كوردستان سه‌رۆك (مه‌سعود بارزانى) بۆ ڕاگه‌یاندنى ڕیفراندۆمى كوردستان و به‌دیهێنانى خه‌ونى 40 ملیۆن كورد".\nجه‌ختیشیكرده‌وه، كه سه‌رجه‌م سیاسی و چالاكوانه‌كانى كوردستانى ڕۆژئاوا به جیاوازى حزبی و فكریشه‌وه، پشتیوانیی له سه‌ربه‌خۆیی كوردستان ده‌كه‌ن و وێنه‌ى پرۆفایله‌كانیان بۆ ئاڵاى كوردستان و (به‌ڵێ) ده‌گۆڕن.\nشاندی پەرلەمانی كوردستان لەگەڵ ڕاوێژكار و شرۆڤەكارانی سەربازیی بەریتانیا كۆبووەوە\nبەڤیدیۆوە... هۆمەر دزەیی بەرهەمێكی نیشتمانی بڵاوكردەوە\nباڵوێزخانەی ئەمریكا لە عێراق بەشداری لە ساڵیادی كیمیابارانی هەڵەبجەدا دەكات\nخانمە ئەكتەرێكی توركیا لەسەر پۆستێكی تویتەر دادگایی كرا\nکارمەندێکی پێشووی دەزگای میدیایی (باس) لە توركیا ئازاد كرا\nلە فەرەنسا لەسەر دۆزی کورد دادگاییکردنی تورکیا دەستی پێکرد\nلە عێراق یەكەم هەلیكۆپتەری تاكسی كەوتەكار\nپەرلەمانتارێك: بەبێ هیچ گۆڕانكارییەك بودجە بۆ سەرۆكایەتی كۆمار دەنێرینەوە\nبەوێنەوە... هێزێكی ئەمنی شوێنەوارێكی هەورامانیان تەقاندەوە


پەیامی ناوەندی ڕاگەیاندنی حیزب بە بۆنەی کۆچی دوایی جەلال مەلەکشا، قەڵەمی دەروەست و شاعیری نەتەوەیی کورد – Giareng\nپەیامی ناوەندی ڕاگەیاندنی حیزب بە بۆنەی کۆچی دوایی جەلال مەلەکشا، قەڵەمی دەروەست و شاعیری نەتەوەیی کورد\nلە یه‌ك شه‌ممه - 1 11 2020\nپەیامی ناوەندی ڕاگەیاندنی حیزبی دێموکراتی کوردستان بە بۆنەی کۆچی دوایی جەلال مەلەکشا، قەڵەمی دەروەست و شاعیری نەتەوەیی کورد\nنووسەران و کۆمەڵگەی ئەدەبیی کورد!\nبڵاوبوونەوەی هەواڵی کۆچی دوایی جەلال مەلەکشا لە وەرزی وەیشوومەی کۆرۆنادا کە بۆتە خەزانی ژیان، خەمێکی دیکەی لە سەر دڵی کوردستان دانا. خەڵکی خەڵکی کورد بە مەرگی جەلال مەلەکشا، کەسێکی خاوەنی هەست و هەڵوێستی لەدەست دا کە هەتا سەر هەر لەپێناو ئازادی و، بە خەونی سەربەستیی نیشتمانەوە ژیا.\nناوی جەلال مەلەکشا لەمێژ ساڵە کەم و زۆر ئاشنای سەر زاری خەڵکی کوردە و ئەو مرۆڤە هەست ناسک و بەبیروباوەڕە زۆر باش توانی بە خۆ دوورگرتن لە دروشم و بەناسینی جەوهەری شێعر و وێژەی کوردی، زۆر زوو لە نێو دڵی جەماوەری کوردستاندا جێگای تایبەت بە خۆی پەیدا بکا. بۆیە خۆی و شێعرەکانی بوون بە بەشێکی دانەبڕاو لە کۆمەڵگەی کوردستان، بەتایبەتی خەڵکانی شۆڕشگێڕ و نیشتماندۆست و لایەنگرانی ئەدەبی بەرگری.\nبێ‌گومان ئەوەی جەلال مەلەکشای بەو ئاستە لە خۆشەویستی و ناسراوی گەیاند، خەڵکی‌بوونی مەلەکشا و بەهەڵوێست بوونی ئەو شاعێرە مەزنە بوو کە لە مەکتەبی “هێمن” دا فێری کوردایەتی و کوردپەروەری بوو. لە وەرچەرخانە مێژوییەکەی کە سەرەڕای ئەوەی تواناییەکی باڵادەستی لە ئەدەب و زمانی فارسیدا هەبوو و ئەندامی کانوونی نووسەرانی ئێران بوو، مەلەکشا لە سەروبەندێکی هەستیاردا، واتە لە سەردەمی شۆڕشی گەلانی ئێران بە دژی ڕێژیمی پاشایەتی چەکی قەڵەمی هەڵگرت و بۆ بەرەنگاری لە چەوساوەکان و بەربەرەکانی لەگەڵ داگیرکەران لە سەنگەری نووسین و هەڵوێستدا نیشتە پارێز و گەشەی بە ئەدەبی بەرگری و پاراستنی زمانی کوردی دا.\nناوبراو تەنیا شاعیری ژووری تاکەکەسیی خەونەکانی خۆی نەبوو، هێندە لەگەڵ ویست و خوازی کۆمەڵگە تێکەڵ ببوو کە تاک بە تاکی کورد خۆی و ئاواتەکانی لە شێعرەکانی ئەودا وێنا دەکرد و هەستی بە سوکنایی ڕوحی دەکرد.\nمەلەکشای نووسەر و ئەدیب خۆی شاعێر بوو، بەڵام ژیانی ئەو خەونی شاعیرانەی نەبوو، بەڵکوو خەبات و نەسرەوتن بوو لە پێناو خەونی سەربەخۆیی نەتەوەکەی، هەر ئەو دەروەست‌بوونەوەش بووە هۆی ئەوەی بکەوێتە بەر ڕق و کینی نەیارانی کورد. سەرەرای ژیانی تاڵ و چارنووسێکی ناساز، ئەو لەگەڵ خۆی و باوەڕەکانی ژیا و هەر لە کەناری خەڵکی خۆی مایەوە و بە هەڵوێستەوە، هەڵبەستی بۆ دڵدارەکەی خۆی کە “کوردستان” بوو هۆنییەوە.\nجەلال مەلەکشا بەهۆی بەردەوام‌بوونی لە کوردایەتی و ئازادیخوازی بوو بە نموونەیەکی زۆر دەگمەن لەو هونەرمەندانە کە هەمووان بەدەر لە جیاوازیی بیروڕا خۆشیان دەویست و ڕێزیان لێ دەگرت و بە ئی خۆیان دەزانی و لە واقع‌دا بوو بە مۆڵکی خەڵکی کوردستان. بۆیە شەپۆلی بەربڵاوی هاوخەمییەکان لە تۆڕە کۆمەڵایەتییەکان هەر لەیەکەم چرکەساتی کۆچی‌دوایی ئەو شاعێرە مەزنەدا دوو وانەی پێیە: یەکەم ئەوەی خەڵکی کورد ڕۆڵە وەفادرا و کەسانی فیداکاری خۆیان لەبیر ناکەن و دووهەم وانەش بۆ قەڵەم‌بەدەستان و نووسەرانی کوردە کە دەبێ مەلەکشائاسا خۆیان و هونەرەکەیان لەخزمەتی گەل و نیشتمان بێ و پێویستە وەک چۆن جەلال مەلەکشا کە شکۆی بە خەبات و نیشتمان‌دۆستی بەخشی؛ ئەانیش جەلال بکەن بە سەرمەشقی خۆیان.\nکۆمیسیۆنی ڕاگەیاندنی حیزبی دێموکراتی کوردستان مەرگی جەلال مەلەکشا بە خەسارێکی گەورە دەزانێ و بەبۆنەی دواماڵاوایی ئەم ئەستێرە گەشەی ئەدەبی بەرگری و وێژەی کوردی سەرەخۆشی لە بنەماڵە و کەسوکاری، کۆمەڵگەی ئەدەبی و سەرجەم خەڵکی کوردستان دەکا.\nڕوحی بەرزەفڕ و ئازادیخوازی مەلەکشای تێکۆشەر شاد و، ڕێگا و ڕێچکەی ئەدەبی و هەڵوێستە بوێرانەکانی پڕ ڕێبوار.\nناوەندی ڕاگەیاندنی حیزبی دێموکراتی کوردستان\n١١ی خەزەڵوەری ٩٩ی هەتاوی


"ئه‌گه‌ر یاساى چاكسازى به‌شێوه‌یه‌كى خێرا جێبه‌جێبكرێت حكومه‌تى هه‌رێم ده‌توانێت مووچه دابه‌شبكات" | تۆڕی هەواڵی سلێمانی\nHome›ئابووری›“ئه‌گه‌ر یاساى چاكسازى به‌شێوه‌یه‌كى خێرا جێبه‌جێبكرێت حكومه‌تى هه‌رێم ده‌توانێت مووچه دابه‌شبكات”\n“ئه‌گه‌ر یاساى چاكسازى به‌شێوه‌یه‌كى خێرا جێبه‌جێبكرێت حكومه‌تى هه‌رێم ده‌توانێت مووچه دابه‌شبكات”\nعه‌لى حه‌مه‌ساڵح، ئه‌ندامى فراكسیۆنى گۆڕان له په‌رله‌مانى كوردستان\nئه‌ندامێكى لیژنه‌ى دارایی له په‌رله‌مانى كوردستان رایده‌گه‌یه‌نێت: ئه‌گه‌ر یاساى چاكسازى به‌شێوه‌یه‌كى خێرا جێبه‌جێبكرێت و قاچاخچییه‌تى له مه‌رزه‌كان نه‌مێنێت حكومه‌تى هه‌رێم ده‌توانێت مووچه دابه‌شبكات، ئابووریناسێكیش ده‌ڵێت: “پێویسته حكومه‌ت سوود له به‌رزبوونه‌وه‌ى نرخى دۆلار به‌رامبه‌ر دینار وه‌ربگرێت”.\nعه‌لى حه‌مه‌ساڵح، ئه‌ندامى لیژنه‌ى دارایی له په‌رله‌مانى كوردستان ئه‌مڕۆ چوارشه‌ممه به SNNى راگه‌یاند: “ئه‌گه‌ر دۆخى دۆسییه‌ى نه‌وت به‌مشێوه‌ى ئێستا بێت كه هه‌یه، ئه‌گه‌ر قاچاخچییه‌تى له ده‌روازه سنوورییه‌كان به‌رده‌وام بێت، ئه‌گه‌ر یاساى چاكسازى به‌مشێوه‌ى ئێستا كه هه‌یه نه‌چێته بوارى جێبه‌جێكردنه‌وه و هه‌ولێر و به‌غدا نه‌گه‌نه رێككه‌وتنى كۆتایی، ساڵى داهاتوو هه‌رێمى كوردستان تووشى قه‌یرانى دارایی، سیاسى و كۆمه‌ڵایه‌تى ده‌بێت”.\nوتیشى: “به پێچه‌وانه‌وه ئه‌گه‌ر گه‌نده‌ڵییه‌كانى دۆسییه‌ى نه‌وت نه‌مێنن و قاچاخچییه‌تى نه‌مێنێت و یاساى چاكسازى به‌شێوه‌یه‌كى خرا جێبه‌جێبكرێت، تاراده‌یه‌ك دۆخى ئابوورى هه‌رێمى كوردستان به‌ره‌و باشتر ده‌چێت، ئه‌وكاته ئه‌گه‌رى هه‌یه حكومه‌تى هه‌رێمى كوردستان به‌بێ گه‌ڕانه‌وه بۆ به‌غدا بتوانێت مووچه‌ى مووچه‌خۆران بدات و كێشه داراییه‌كانى چاره‌سه‌ر بكات”.\nهه‌ر له‌وباره‌یه‌وه بیلال سه‌عید، ئابووریناس له شارى هه‌ولێر باس له‌و هه‌له ده‌كات كه هاتووه‌ته به‌رده‌م حكومه‌تى هه‌رێم به‌هۆى به‌رزكردنه‌وه‌ى به‌هاى دۆلار به‌رامبه‌ر دینار و ئه‌وه‌شده‌خاته‌ڕوو: “ئه‌گه‌ر حكومه‌تى هه‌رێم ده‌ستبكات به فرۆشتنى زیاترى نه‌وت به دۆلار، ده‌توانێت به‌هۆى به‌رزبوونه‌وه‌ى نرخى دۆلاره‌وه به‌بێ پاشه‌كه‌وت مووچه دابه‌شبكات، بۆیه پێویسته سوود له‌و هه‌له وه‌ربگرێت كه بانكى ناوه‌ندى عێراق ره‌خساندوویه‌تى”.\nله عێراق 2095 كه‌سى تر تووشى كۆرۆنا بوون\n“شەرمکردن لە نەخۆشی” گیانی هاووڵاتیانی سەیدسادقی خستووەتە مەترسییەوە


یانەی مانچێستەر سیتی داوای لێبوردن لە یانەی چێلسی دەکات – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/پرێمەرلیگ/یانەی مانچێستەر سیتی داوای لێبوردن لە یانەی چێلسی دەکات\nیانەی مانچێستەر سیتی داوای لێبوردن لە یانەی چێلسی دەکات\nدوای ئەوەی یانەی مانچێستەر سیتی گەورەترین شکستی تووشی یانەی چێلسی لەندنی کردو بە 6 گۆڵی بێ وەڵام لە بلووزی بردەوە، بەرپرسانی یانەی مان سیتی بەهۆی هەڵەیەک دوای یارییەکە داوای لێبوردنیان لە یانەی چێلسی کردوە.\nبەگوێرەی (سکای نیوز) دوای کۆتایی هاتنی یارییەکە و ئاهەنگ گێڕانی هەودارانی مانچێستەر سیتی و یاریزانەکان بەم بردنەوە مێژووییە، لە بڵند گۆیەکانی نێو یاریگا بە دەنگی بەرز سروودی “One Step Beyond” واتا هەنگاوێک بۆ پێشەوە لێدرا، ئەو سروودەش پەیوەندی بە یانەی چێلسی هەیە و ئەوان هەمیشە لە یاریگای ستامفۆرد بریدج ئەو سروودە لێدەدەن کاتێک لە یارییەکان سەرکەوتن تۆماردەکەن، بۆیە دوای ماوەیەکی کورت بەپرسانی مانچێستەر سیتی لە هەڵەکە تێ دەگەن گۆرانییەکە دەبڕن، تا یانەی چێلسی وەک سووکایەتی پێ کردنێک هەژماری نەکات، دوای ئەوەی یانەی میوان بە ئەنجامێکی گەورە بەرانبەر سیتی شکستی خوارد.\nئاشکرایە کە یانەی مانچێستەر سیتی دوای بردنەوەی بە ئەنجامی 6-0 لە یانەی چێلسی بە شێوەیەکی کاتی بە جیاوازی گۆڵ پێشەنگی ڕیزبەندی یانەکتانی پرێمەرلیگی لە لیڤەرپوول وەرگرتەوە.\nچێلسی مانچێستەر سیتی


راگەیاندنی منداڵان، گۆڤارە کوردییەکانی منداڵان.\nسەرهەڵدانی گۆڤاری کوردی بۆ منداڵانی کوردمان، بۆ مێژوویەکی نزیک دەگەڕێتەوە، ئەوەبوو لە ساڵی ( ١٩٤٦) دا، یەکەمین ژمارەی، یەکەمین گۆڤاری کوردی، بە زمانی شیرینی کوردیمان بۆ منداڵانی کورد، بە ناوی ( گڕوگاڵی منداڵانی کورد ) ەوە، لە پایتەختی ( کۆماری کوردستان )،لە شاری ( مەهاباد) ی شیرین، لە رۆژهەڵاتی کوردستاندا .. لایەن کەسانێکی دڵسۆز و خەمخۆریمنداڵانەوە دەرچوو .. کە تەنها (٣) ژمارەی لێ دەرچوو، لەگەڵ جوانەمەرگ کردنی کۆماری کوردستاندا، ئەستێرەی گڕوگاڵی منداڵانی کوردیش ئاوا بوو.\nئەگەر بەراوردێک لە نێوان مێژووی دەرچوونی یەکەمین گۆڤاری منداڵانی کورد لە کوردستاندابکەین،لەگەڵ مێژووی دەرچوونی یەکەمین گۆڤار بۆ منداڵان، لە بەشێکی زۆری وڵاتانی جیهاندا، دەبینین ئێمەی کورد لە کوردستاندا، زۆر لە دواوە نین، بەڵکو لە پێشەوەی چەندین وڵاتیش داین .. شانازیش بۆ کۆماری کوردستان دەگەڕێتەوە .. کە یەکەمین گۆڤاری کوردییان بۆ منداڵانی کوردمان دەرکرد.. بەڵام داگیرکەرانی کوردستان، کە دڕندەترین و رەگەزپەرسترین ئیمپریالیزمن، دژی هاتنەدی هەموو خواست و هیوایەکی گەلی کوردمانن .. نەیانهێشت ( گڕوگاڵی منداڵانی کورد ) بێتە قسە و، زمان بگرێت، بە ساوایی تاساندیان.. بەڵام نەیانتوانی و هەرگیز ناشتوان، هیوای و ئومێدی منداڵانی کوردمان بتاسێنن .. لە ئەمڕۆدا، بە دەیان گۆڤاری کوردی بۆ منداڵان کورد دەردەکرێن .. داوا لە ( خانەی رۆشنبیری منداڵان)دەکەم، کە سەر بە ( وەزارەتی رۆشنبیری کوردستان ) ە،بۆ بەرزراگرتنی ناو و یادی گۆڤاری ( گڕوگاڵی منداڵانی کورد) هەر بەمناوەوە، سەر لە نوێ درێژە بە دەرکردنی گۆڤاری( گڕوگاڵی منداڵانی کورد ) بدەن .. یەکەمین ژمارەی تازەش ( ژمارەی ـ ٤) بێت .. وەکو نیشاندانی بەڵگەیەک، بە درێژدەدان بە ژمارەکانی گۆڤاری گڕوگاڵی منداڵانی کورد.. وەکو مژدە و گوزارشتێک، بۆ درێژەدان بە هێنانەدی هیوا و ئامانجەکانی کۆماری کوردستانلە بواری رۆشنبیری و ئەدەبی منداڵانی کورد دا .. کە حکومەتی باشووری کوردستان، وەکو میراتگر و رێبازگری کۆماری کوردستان،ئەمیش درێژە بە هێنانەدیی هیوا و ئامانج و خەونەکانیکۆماری کوردستان دەدات .. هەر سێ ژمارە دەرچووەکەی گۆڤاری ( گڕوگاڵی منداڵانی کورد ) یش، کە لە ساڵی ( ١٩٤٦) دا دەرچوونە، دووبارە بە جوانی چاپ بکرێنەوە و، لە ئەرشیفی کۆڤارەکانی منداڵانی کورد و، لە بەشی منداڵان ـ لە کتێبخانە گشتییەکانی شار و شارۆچکەکانی کوردستاندا دابنرێن و بپارێزرێن، تا ببن بە سەرچاوەیەک بۆ ئەو نووسەرانەی، کە لێکۆڵێنەوە و توێژینەوە، لە بارەی سەرهەڵدانی گۆڤاری منداڵانی کوردمان دەکەن..هەروەهاش داوا لە ( وەزارەتی پەروەردەیکوردستان ) دەکەین، کە باخچەیەکی ساوایان، لە شاری هەولێری پایتەختی کوردستاندا بکەنەوە، بە ناوی ( باخچەی گڕوگاڵی منداڵانی کورد ) بۆ بەرزڕاگرتن و، وەبیرهێنانەوەی منداڵانی ئەمڕۆمان، لە ناوی( یەکەمین گۆڤاری منداڵانی کورد ) لە کوردستاندا.\nلە دوای گۆڤاری گڕوگاڵی منداڵانەوە، تا ساڵی ( ١٩٧٢) لە هیچ شوێنێکی تری کوردستاندا، گۆڤاری تایبەت بە منداكانی کوردەوە، دەرنەکراون .. بەڵام لە دوای رێکەوتننامەکەی رۆژی (١١) ی ئاداری ساڵی ( ١٩٧٠) دا.. لە دوای دامەزراندنی ( کارگێڕی رۆشنبیری کوردی ) لە بەغدا، بواری باش رەخسا بۆ گەشەکردنی رۆشنبیری و ئەدەبی کوردی، کە تیشکی بواری ئەدەبی منداڵانیشی گرتەوە .. لە ساڵی ( ١٩٧٢)دا، یەکەمین ژمارەی گۆڤاری ( ئەستێرە ) بە کوردی بۆ منداڵانی کورد دەرچوو.\nبە کورتی ناوی ئەو گۆڤارە کوردییانە دێنین، کە لە کوردستاندا، بە زمانی کوردی بۆ منداڵانی کوردمان دەرکراون، کە هەندێکیان لە ئەمڕۆشدا دەردەچن .. هەندێکیشیان بە یەکجارێ وەستاون، وەستانی هەندێکیشیان کاتییە، وەستانەکەیان پەیوەندی بە بارای نائاسایی ئابووری کوردستانەوە هەیە .. رەنگە ئەمانە ناوی هەموو گۆڤارەکانیش نەبن کە دەرچوونە یا دەردەچن ..ئەمەو ئێمەی دوور لە کوردستان هەموو سەرچاوەیەکمان لە بەردەستدا نییە، تەنها ناوی ئەم گۆڤارانەمان لایە:\n١- گۆڤاری( گڕوگاڵی منداڵانی کورد) : یەکەمین گۆڤاری کوردییە لە هەموو کوردستاندا،کە تایبەت بوو بە منداڵانی کوردەوە، بە زمانی شیرینی کوردیمان دەرچوو، تەنها ( سێ ژمارەی) لێدەرچوو، یەکەمین ژمارەی لە رۆژی یەک شەممە رێکەوتی ( ٢١/ ٤/ ١٩٤٦) دەرچوو، هەرسێ ژمارەکەی گروگاڵ لە ساڵی ( ١٩٤٦)دا،لە شاری( مەهاباد )ی پایتەختی ( کۆماری کوردستان ) دەرچوون، کە لە لایەن کارکەرانی ( چاپخانەی کوردستان ) ەوە دەرکران .. لە لاپەڕەی کۆتایی ژمارەی یەکەمینی ( گڕوگاڵی منداڵانی کورد ) دا،نووسراوه: ( ئەو مەجەللـەیە تەنیا بۆ رووناککردنی بیری خوێندەواران و مندڵانی کوردە ) .. لە ژمارەکانی ( گڕوگاڵی منداڵانی کورد ) دا، گەلێ بابەتی هەمەڕەنگەی رۆشنبیری و ئەدەبی و پەروەردەیی و رێنمایی و زانست و زانیاری گشتی بەسوودیان بۆ منداڵان لەخۆگرتووە .. ئامانجی ئەم گۆڤارە قووڵکردنی هەستی نەتەوەیی و سۆز و خۆشەویستی بۆ کوردستان و، زیاتر شیرین کردنی زمانی کوردیمان بووە .. دەرچوونی گۆڤارێکی وا بۆ منداڵانی کورد لەو سەردەمەدا، کاریگەری و بایەخێکی زۆر گرنگی هەبوو لە زاخاودانی بیر و هۆش و هەستی منداڵانی کوردمان .. کۆپی ژمارەی ( یەکەم و دووەم ) ی ( گڕوگاڵی منداڵانی کورد ) ، لە کۆڕی زانیاری کوردی لە بەغدا هەبوون .. کۆپی هەر ئەم دوو ژمارەیەش لە لای مێژوونووسی کوردمان دکتۆر (کەمال مەزهەر) هەن، کە ئێستا لە شاری هەولێر دەژی.\nلە ساڵی ( ١٩٧٩) دا، لە شاری ( کرماشان ) لە لایەن کاک ( محسن شاسواری)یەوە گۆڤارێک بۆ منداڵان بە ناوی ( گڕوگاڵ ) ەوە دەرچوو ، بەڵام تەنها دوو ژمارەی لێدەرچوو، ژمارەی یەکەمی بە کوردی و، ژمارەی دووەمی بە زمانی کوردی و زمانی فارسی یە.\n٢- گۆڤاری ( ئەستێرە) : پاشکۆی گۆڤاری ( رۆژی کوردستان ) بوو، یەکەمین گۆڤاری کوردییە کە بە زمانی کوردی بۆ منداڵانی کورد، لە باشووری کوردستان، لە شاری ( سلێمانی) دا دەرچوو.( یەکەمین ژمارە) ی ( ئەستێرە ) ، لە مانگی مایسی ساڵی ( ١٩٧٢) دا، بە هەوڵی کۆمەڵێک مامۆستای دڵسۆز و خۆبەخش، بەبێ یارمەتی دارایی و، بە خەرجکرن لە گیرفانی خۆیان، لە دایک بوو . بڵاوبوونەوەی یەکەمین ژمارەی ئەستێرە مژدەیەکی خۆشی بە منداڵانی کوردمان بەخشی، لە خۆشیا هەر ئەوە نەبوو گەشکە بیان گرێت .. بە تامەزرۆیی و پەرۆشەوە، نووسانیانە سنگیانەوە.\nپیرۆزبایی و دەستخۆشییەکی زۆریش لە دەستەی نووسەرانی کرا، کە دەست پێشکەریان لەم ئەرکە پیرۆزەدا کرد .. بە ئەوپەڕی رێز و شانازییەوە، ناویان لە مێژووی سەرهەڵدانی یەکەمین گۆڤاری منداڵان لە باشووری کوردستاندا تۆمارکران .. ئەستێرە هیوا و خەون و خۆزگەی منداڵانی کوردی هێنایەدی، ئەگەرچی بێ نازی و دەستکورتی پێوە دیار بوو .. بەڵام وەرچەرخانێکی گرنگ بوو لە بواری رۆشنبیری و ئەدەبی منداڵانی کورد ، بوو بە سەرەتای بزووتنەوەی ئەدەبی منداڵانی کورد. یەکەمین ژمارەی ئەستێرە بەرگەکەی لە بەغدا چاپ کرا، بەڵام لاپەڕەکانی ناوەوەی لە چاپخانەکەی کاکەی فەللاح لە سلێمانی چاپ کراوە، ژمارەی لاپەڕەکانی (٢٦) لاپەڕەیە، نرخەکەشی (٨٥) فلسە .. بابەتەکانی هەمەڕەنگە و گشتی بوون،گۆڤارێکی مانگانە بوو. ( نووسەر ئەم بابەتە : ژمارەییەکی ئەستێرەم،هەبوو لە کۆڕەوەکەی ساڵی ( ١٩٩١)دا، لەگەڵ سەرجەم کتێبەکانم لە کەرکوک ، لە لایەن دڕندەکانی رژێمی بەعسی فاشستییەوە سوتێنرابوو )\n( ژمارە دووی) گۆڤاری ( ئەستێرە ) لە مانگی سێپتەمبەری ( ١٩٧٢) دا دەرچوو، کە لە ژمارە یەک رەنگینتر و رازاوەترە بوو .. لە ( چاپخانەی کامەرانی) لە سلێمانی چاپ کراوە ، ( ٣٠) لاپەڕەیە، نرخەکەشی ( ٦٥) فلسە.\n(ژمارە سێ)ی (ئەستێرە) کە دوا ژمارەی ئەستێرەیە، لە شاری سلێمانی دەرچووبێت، لە رۆژی (١٨ /٣ / ١٩٧٤) دەرچووە،( ٣٠) لاپەڕەیە، نرخەکەشی (٧٥) فلسە. سەرۆک و دەستەی نووسەران و دەرهێنەری هونەریی ئەستێرە ، ئەم دڵسۆزانە بوون:\nسەرۆکی نووسین (شەهید): ساڵح یوسفی.\nدەستەی نووسەران: مامۆستایان ( رزگار شەوقی، ئەحمەد عەلی بەرزنجی، عەبدولکەریم مەحمود شێخانی، سدیق مەحمود بەرزنجی ) بوون.\nدەرهێنانی هونەری: لالە عەبدە بوو.\nبە هۆی دەست کورتی دارایی و، بە هۆی ڕاگەیاندنی شەڕ لە دژی گەلی کوردمان، لە لایەن رژێمی بەعسی رەگەزپەرستەوە .. دەستەی نووسەرانی ئەستێرە، نەیانتوانی ژمارەی چوارەمی دەربکەن.\nلە ساڵی (١٩٧٥) دا، دەستەیەکی دڵسۆز، لە نووسەرانی ( کارگێڕی رۆشنبیری کوردی لە بەغدا ) بە هاوکاری کۆمەڵێک وێنەکێشی خوێندکاری لاوی کوردمان لە بەغدا دووبارە دەستیان بە دەرکردنی گۆڤاری ( ئەستێرە ) کرد، وەکو پاشکۆیەکی گۆڤاری ( رۆژی کوردستان ) .( ژمارەی یەکەم ) یان لە مانگی مایسی ساڵی ( ١٩٧٥) دا، لە بەرگ و ناوەڕۆکێکی زۆر رەنگینتر و هەمەڕەنگنتر و قەشەنگتر و رازاوەتر لەو سێ ژمارە ئەستێرەیەی پێشوو کە لە شاری سلێمانی دەرچوون و بڵاوکرانەوە .. هاوڕێەکم هەیە، کە ناوی ( حەمید محەمەد ) ە و، خەڵکی كەرکوکە، وێنەکێشێکی ناسراوە، ماویەکی زۆرە لە ئیتالیا دەژی .. ئەو کاتە خوێنداکاری کولێجی هونەرە جوانەکان بوو لە بەغدا .. بۆی گێڕامەوە، کە چەند خوێندکارێکی وێنەکێشی کورد بوون لە بەغدا، دوای دەوامی خۆیان، ئێواران خۆبەخشانە دەچوون لە گۆڤاری ئەستێرەدا،زۆر بە دڵسۆزی و بە دڵخۆشییەوە کاری هونەرییان دەکرد، هەر کاک حەمید بۆی گێڕامەوە و، گووتی : ( هەندێ نووسەر و وێنەکێشی عەرەب، کە لە گۆڤاری مجلتي ـ کە بە زمانی عەرەبی بۆ منداڵان لە بەغدا دەردەچوو ـ کاریان دەکرد، پیان گوتین : "کاکە ئێوە بە راستی زۆر زیرەکن بە دەرهێنانی یەک ژمارەی گۆڤاری ئەستێرە گەیشتنە حەوت ساڵی تاقیکردنەوە و شارەزایی ئێمە لە دەرهێنانی گۆڤاری مجلتي دا..").\n(ژمارەی دووەمی) گۆڤاری ( ئەستێرە) لە بەغدا، لە مانگی مایسی ( ١٩٧٥) دا، چاپ کرا، بەڵام بڵاوکردنەوەی قەدەغە کرا .. لەبەر دوو بابەت کە لەم ژمارەیەدا بڵاوکراونەتەوە، بەکرێگیراوەکانی بەعس، ئەم دوو بابەتەیان، بە دژی رژێم و، بە بەزاندنی هێڵی سوور دەزانی .. بابەتی یەکەمیانپێشەکییەکەی سەرۆکی نووسین، دکتۆر ( ئیحسان فوئاد ) بوو، دەقی نووسینەکەیم لە یاد نەماوە، بەڵام ئەوەی من بزانم نووسیبووی : " منداڵە جوانکیلەکانی کوردستان، کە نزیکی شارە جوانەکەی کوردستان،کەرکوک دەبنەوە، هەر لە دوورەوە چاوتان بە مەشخەڵەهەمیشەییەکەی باوەگوڕگوڕ دەکەوێت و .. ) بابەتی دووەم لەسەر چیرۆکێکی شاعیر و چیرۆکنووسی شەهید ( دڵشاد مەریوانی )بوو، کە بۆ منداڵانی نووسیوە، بە داخەوە دەقی چیرۆکەکەی ئەمیشم لە یاد نەماوە، بەڵام ئەوەندە دەزانم، کە لە چیرۆکەکیدا، توانج و پەلاری لە رژێمی بەعسی دڕندەی گرتووە . ( کە فڕۆکەوانەکانی وڵاتانی جیهان، لە جەژن و بۆنە خۆشەکاندا، لە فرۆکەکانیانەوە ، نوقڵ و بووکە شووشە و دیاری جوان بۆ منداڵەکانیان دەخەنە خوارەوە .. بەڵام فڕۆکەکانی عێراق، بێ بەزەییانە بۆمب و موشەک و فیشەکی مەرگ بۆ منداڵانی کوردمان دەبارێنن ... ) .. دوو بارەش داوای لێبووردن دەکەم، کە دەقی نووسینەکی دکتۆر ئیحسان فوئاد و،دەقی چیرۆکەکەی دڵشاد مەریوانیم لە یاد نەماوە.\nلە لایەن برای بەڕێزمان، نووسەر و رۆژنامەنووسکاک ( جەمال خەزنەدار ) ەوە، کە سکرتێری نووسینی ئەستێرە بوو لە بەغدا، سێ دانەی لە ژمارە دووی قەدەغەکراوی دامێ،( نووسەری ئەم بابەتە : لە ژمارەی دووەمی قەدەغەکراودا، چیرۆکیکی منی بۆ منداڵان تێدایە، بەناوی ـ تاجەکەم شایانی کێیە ؟ ـ کە دەقی دەستخەتەکەی خۆم و، دەقی وێنەکانی چیرۆکەکەش،کە خوشکی هونەرمەندمان( سوعاد ساڵەیی ) بۆی کێشاون .. لەم ژمارەیەدا بڵاوکراوەتەوە .. بەداخەوە هەر سێ دانەکەی ژمارەی دووەم، لە کۆڕەوەکەی ـ١٩٩١ـ دا، تیاچوون ) سەرۆک و سکرتێری نووسینی ئەستێرە لە بەغدا:\nسەرۆکی نووسین: دکتۆر ئیحسان فوئاد، سکرتێری نووسین: جەمال خەزنەدار.\nمن لەگەڵ ئەو گلەییەی دەستی نووسەرانی ژمارە ( ١، ٢، ٣)ی گۆڤاری ئەستێرەم، کە لە سلێمانی دەریان کردن .. دەبۆایە دەستەی نووسەرانی ئەستێرە لە بەغدا لە (١٩٧٥) دا، مادام هەر بە ناوی ( ئەستێرە) ەوە، گۆڤارەکەیان دەرکرد، نەیان نووسیایە ژمارەی یەکەم و، ژمارەی دووەم .. بەڵکو وەکو درێژەدا بە ناوی گۆڤاری ئەستێرە، لە جیاتی ژمارەی یەکەم بیان نووسیایە ( ژمارە چوارەم )، لە جیاتی ژمارەی دووەمیش، بیان نووسیایە ( ژمارەی پێنجەم ) ، هەروەها دەبوایە لایەنی کەمەوە ئاماژەیان بە دەستپێشخەری و ماندووبوونی دەستەی نووسەرانی پێشووی ئەستێرە بکردایە، کە لە سلێمانی سێ ژمارەیان لێدەرکرد.\nلە ساڵانی ( ١٩٨٢ـ ١٩٨٣) لە سەردەمی شۆڕش لە شاخدا، هەر بە ناوی ( ئەستێرە ) وە ، تەنیا یەک ژمارەی گۆڤاری ئەستێرە یان بۆ منداڵان دەرکرد، بە قەوارەیەکی بچووک و ساکار و سادە.\nلە بەهاری ساڵی ( ١٩٩٦) یشدا، مامۆستای ئامادەیی هەڵکەوت ( عەلی کەمال ) لە شاری سلێمانی .. چەند چیرۆک و سینیاريۆیەک و، لەگەڵ چەند بابەتێکی هەمەڕەنگەی ساکاریئامادەکردووە و، لە بەرگێدا هەر بە ناوی ( ئەستێرە ) وە بە ئۆفسێتی رەنگاوڕەنگ لە ( سوید ) بۆیان چاپ کردووە.\nلە رۆژهەڵاتی کوردستانیشدا، لە شاری ( سنە ) ی جواندا ، گۆڤارێک بۆ منداڵان، بە زمانی کوردی هەر بە ناوی ( ئەستێرە)ەوە( شەش ژمارە) ی لێ درچووە ، ژمارە ( ٦)ەمینی لە (٢٢ / ە/ ١٩٧٩) دا دەرچووە.\nلە دوای راپەڕینە مەزنەکەی (٥ /٣ / ١٩٩١) لە باشووری کوردستاندا، بارودۆخێکی گونجا و، هەلێکی زێڕین هاتنە کایەوە، شۆڕشێکی نوێ و پێشکەوتن و،وەرچەرخانێکی گرنگ و بەرچاو هەموو بوارەکانی ژیانی گرتەوە ..ئەم پێشکەوتنە رەنگدانەوەی لەسەر هەموو شوێنێکی کوردستان هەبوو .. کاریگەریلەسەر هەموو تاکێکی کورد هەبوو .. ئەم شۆڕش و وەرچەرخانە مەزنە بۆاری رۆشنبیری و ئەدەبی منداڵانی کوردیشی گرتەوە .. هەلێکی باش بۆ شاعیران و نووسەران و هونەرمەندانی بواری ئەدەبی منداڵان رەخسا ، بۆ برەودان بە توانکانیان .. بە دەیان نووسەری بەهرەمەند و بە توانا هاتنە بواری نووسین بۆ منداڵان .. بزووتنەوەیەکی پێشکەوتووی رۆشنبیری و ئەدەبی و هونەری منداڵان سەری هەڵدا و گەشەی کرد .. بە سەدان کتێبی شیعر و چیرۆک و بابەت هەمەجۆرەی تری نووسران و چاپ کران ، بە دەیان کتێبی بابەت هەمەڕەنگەی منداڵان لە زمانەکانی بێگانەوە، وەریان گێڕاونەتەسەر زمانی کوردی و، بە ئۆفسێتی رەنگاوڕەنگ بۆ منداڵان چاپکران .. ژمارەیەکی زۆری گۆڤاری کوردی گشتیش بۆ منداڵان دەرچوون . بەشێکیان بە یەکجاری وەستان، بەشێکی تری گۆڤارەکانی منداڵان ، بە هۆی قەیرانی دارایی کوردستانەوە، بە شێوەیەکی کاتی وەستاون .. بەشێکی کەشیان خۆڕاگرن و تا ئەمڕۆش بەردەوام دەردەچن ، تیراژیان کەمتر کردوونەتەوە .. پێش ئەوەی بێینە سەر ناوی ئەو گۆڤارە کوردییانەی کە بۆ منداڵان دەدەچن، یا پێشتر دەردەچوون .. لەبەر ئەوەی ژمارەیەکی زۆر کەمی ئەو گۆڤارانە شکدەبم، ژمارە یەکەمی تەنها تەنها سێ گۆڤارم لابوو .. بۆ ئەم مەبەستە، بە پێی ئەو ئیمایلانەی کە لەسەر هەندێ لە گۆڤارەکانی منداڵاندا هەن، بە ناردنی نامە، داوام لە سەرنووسەر و بەڕێوەبەرانی زۆربەی گۆڤارە کوردییەکانی منداڵان کرد، بەڵام تەنها چوار سەرنووسەر وەڵامیان داومەتەوە .. کە ئەم چواربرا دڵسۆزەن :کاک ( یاسین قادر زڕگوێزی )سەرنووسەری گۆڤاری ( پەپولەکان ) و، کاک ( ئـازا یوسف) سەرنووسەری گۆڤاری ( جۆلانێ )و، کاک ( رەهێل رەشید ) سەرنووسەری گۆڤاری ( رووداویمنداڵان ) و، كاک (سەلام باڵایی ) سەرنڤیسکاری گۆڤاری ( سڤۆرە ) پڕ بە دڵ زۆر سوپاسی هەرچواریان دەکەم . ئەمانەش ناوی زۆربەی ئەو گۆڤارە کوردییانەن کە لە دوای راپەڕینەکەی ساڵی ( ١٩٩١)ەوە، بە کوردی بۆ منداڵانی کورد دەرچوونە و، دەردەچن ..ئەگەر مێژووی دەرچوونی یەکەمین ژمارەی هەر گۆڤارێکمان بزانیبایە .. بە پێی مێژووی دەرچوونیان ریزبەندیانم دەکردن:\n٣- گۆڤاری ( پەپولە ): گۆڤارێکی مانگانەی رۆشنبیرییە بۆ منداڵان .. منداڵپارێزی کوردستان دەری دەکات .. یەکەمین ژمارەی لە بەهاری ساڵی ( ١٩٩٢) دا بڵاوکراوەتەوە، گۆڤارێکی بابەت هەمەڕەنگەی گشتتییە . لە ئێستاشدا دەردەچی لە هەر ژمارەیەکی ( ٥٠٠٠) دانەی لێ چاپ دەکەن.\nخاوەنی ئیمتیاز: هێرۆ ئیبراهیم ئەحمەد.\nسەرنووسەر: یاسین قادر زڕگوێزی.\nشوێنی دەرچوون: شاری سلێمانی.\nتا نووسینی ئەم لێکۆڵینەوەیە .. دوا ژمارەی لە ساڵی ( ٢٠١٥) دا ژمارە ( ٢٠٧)ە.\n٤- گۆڤاری (پەڕەسێلکە): گۆڤارێکی مانگانەی رۆشنبیری منداڵان بوو. ژمارەی یەکەمینی لە ساڵی ( ١٩٩٢) دا دەرچوو.\nدەستەی نووسەرانی: ( مولود ئیبراهیم، ئیدریس لاوە، هەڵگورد عەبدولوەهاب ) بوون.\nشوێنی دەرچوونی: شاری هەولێر .\n٥- گۆڤاری ( جگەرگۆشەکان ): گۆڤارێکی پەروەردەیی مانگانەیە بۆ منداڵان. یەکەمین ژمارەی لە مانگی ئەوگوستی ساڵی ( ١٩٩٣) دا دەرچووە.\nخاوەنی ئیمتیاز: حامد محەمەد عەلی.\nسەرنووسەر: زیاد رەشاد قادر.\nدوا ژمارەی لە لای من ( ٢٢٤) ی ساڵی ( ٢٠١٤) یە .. ئاگام لە ژمارەی تازەی نییە.\n٦- گۆڤاری ( هەنگ): گۆڤارێکی مانگانەیە بۆ منداڵان. وەزارەتی رۆشنبیری هەرێمی کوردستان دەریدەکات. یەکەمین ژمارەی لە ساڵی ( ١٩٩٢) دا دەرچوو.\nخاوەنی ئیمتیاز ( خوالێخۆشبوو ): سامی شۆڕش( کە وەزیری رۆشنبیری کوردستان بوو ).\nسەرنووسەر: حەمەساڵح فەرهادی.\nشوێنی دەرچوونی: شاری هەولێر.\n٧- گۆڤاری ( هێلانەی منداڵان): گۆڤارێکی مانگانەی رۆشنبیریی پەروەردەیی منداڵانە. پاشکۆی رۆژنامەی ( خەبات ) ە.\nخاوەنی ئیمتیاز: عەلی عەبدوڵڵا.\nسەرنووسەر: سەلام عەبدوڵڵا.\nشوێنی دەرچوون: شاری هەولێر.\n٨- گۆڤاری ( جریوە ): گۆڤارێکی مانگانەی منداڵانە .. یەکەمین ژمارەی لە ساڵی ( ١٩٩٨) دا، دەرچوو، نۆ ژمارەی لێ دەرچووە و لە ( ١٩٩٩) ە وەستاوە.\nخاوەنی ئیمتیاز: جەمال عەبدول.\nسەرنووسەر: تاهیر ساڵح سەعید.\n٩- گۆڤاری ( منداڵی سەردەم ): گۆڤارێکی مانگانەی منداڵانە. دەزگای چاپ و پەخشی سەردەم دەریدەکات.\nخاوەنی ئیمتیاز ( خوالێخۆشبوو ): شێرکۆ بێکەس ( یەکەمین وەزیری رۆشنبیری کوردستان بوو ).\nسەرنووسەر: هەڵکەوت عەبدوڵڵا.\n١٠- گۆڤاری ( سمۆرە ): گۆڤارێکی رۆشنبیری وپەروەردەیی منداڵانە. بەڕێوەبەرایەتی خانەی سمۆرە لە هەر وەرزێکدا ژمارەیەکی لێدەردەکات. یەکەمین ژمارەی لە ساڵی ( ٢٠١٠) دەدا دەرچووە.\nخاوەنی ئیمتیاز: بەڕێوەبەرایەتی خانەی سمۆرە.\nسەرنووسەر: تریفە محەمەد ئەحمەد.\n١١- گۆڤاری ( منداڵانی باوە گوڕگوڕ ): گۆڤارێکی مانگانەی منداڵانە. دەزگای شەفەقی رۆشنیری لە کەرکووک دەریدەکات.\nخاوەنی ئیمتیاز ( خوالێخۆشبوو ) : فەلەکەدین کاکەیی ( وەزیری رۆشنبیری کوردستان بوو ).\nسەرپەرشتیاری ئەنجومەنی کارگێڕی : بەدران ئەحمەد حەبیب.\nسەرنووسەر: یوسف لەتیف.\nبەڕێوەبەری نووسین: گرفتار کاکەیی.\nدەستەی نووسەران: عەلی دەروێش.\nبەڕێوەبەری هونەری: فەهد شوانی.\nشوێنی دەرچوون: شاری کەرکوک.\nپاش حەو ساڵ لە دەرچوونی باوەگوڕگوڕ، ناوەکەی گۆڕا بە ( حاجیلە ) و هەمان بەرنامە و رێبازی باوەگوڕگوڕی هەبوو، تا ئێستا حاجیلە بەردەوامە و دەردەچێت، یەکێکە لە گۆڤارە پێشکەوتووەکانی منداڵانی کورد.\n١٢- گۆڤاری ( مشکە ): گۆڤارێکی مانگانەیە بۆ منداڵان. دەزگای چاپ و بڵاوکردنەوەی ئاراس دەری دەکات.\nخاوەنی ئیمتیاز: بەدران ئەحمەد حەبیب.\nسەرنووسەر: ئەمیر حاجی داود.\nبەڕێوەبەری نووسین: رەهێل رەشید عەزیز.\n١٣ـ گۆڤاری ( گزنگی بچووکان ) : گۆڤاری ( گزنگ ـ ئۆرگانی یەکێتی نووسەرانی کورد ـ لقی کەرکوک) تایبەت بوو منداڵان لە شاخدا دەریدەکرد .. یەکەم ژمارەی لە ئاداری ساڵی ( ١٩٨٥) دا، بە ( ٥٢) لاپەڕە بە زمانی کوردی دەرچوو، سێ ژمارەی لێ دەرچوو هەر لە هەمان ساڵدا بوو.\n١٤- گۆڤاری ( گوڵەکان ) : گۆڤارێکی پەروەردەیی و رۆشنبیری گشتی منداڵانە. سەنتەری گەشەپێدانی چالاکی لاوانی چەمچەماڵ دەری دەکات.\nشوێنی دەرچوون: قەزای چەمچەماڵ.\n١٥- گۆڤاری ( پێشەنگی منداڵان): گۆڤارێکی مانگانەی منداڵانە. رێکخراوی پێشەنگی منداڵانی کوردستان دەریدەکات.\nخاوەنی ئیمتیاز: تاریق خورشید.\nسەرنووسەر: شێرزاد رەسووڵ فەقێ.\n١٦ـ گۆڤاری ( جۆلانێ ): وەرزە گۆڤارێکی پەروەردەییە .. بەردەوامە لە دەرچوون. شاری یاریی راین مۆڵ دەری دەکات. یەکەمین ژمارەی: لە بەهاری ساڵی ( ٢٠١٣) دا دەرچووە.\nخاوەنی ئیمتیاز: محەمەد حوسێن باپیر.\nسەرنووسەر: ئـازا یوسف.\nشوێنی دەرچوون: هەولێر.\n١٧- گۆڤاری ( رووداوی منداڵان ) : گۆڤارێکی مانگانەی منداڵانە. کۆمپانیای رووداو دەری دەکات. یەکەمین ژمارەی لە مانگی مای ساڵی ( ٢٠١٣) دەرچووە\nخاوەنی ئیمتیاز: کۆمپانیای رووداو.\nسەرنووسەر: رەهێل رەشید عەزیز.\n١٨- گۆڤاری ( ژینوار ) : گۆڤارێکی وەرزیی منداڵانە.\nخاوەنی ئێمتیاز: شەرمین حەمەد رەشید.\nسەرنووسەر: کاروان رەشید.\n١٩- گۆڤاری ( دنیای منداڵان ) : گۆڤارێکی مانگانەی منداڵانە. منداڵپارێزی رۆژهەڵاتی کوردستان دەری دەکات. لە باشووری کوردستان دەردەچێت.\n٢٠- گۆڤاری ( سڤۆرە ) : گۆڤارێکی مانگانەی منداڵانە .. بەردەوامە لە دەرچوو دا. دەزگای خانی بۆ رۆشنبیری و راگەیاندن دەری دەکات. یەکەمین ژمارەی لە (٢٢ /٤ / ١٩٨٨) دەرچووە. لە ( ٦/ ١/ ٢٠١٥) دا، ژمارە ( ١٨٦) ی لێ دەچوو. مانگانە لە هەر ژمارەیەکدا ( ٣٥٠٠) دانەی لێ چاپ دەکڕێت. یەکەمین گۆڤاری منداڵانە لە شاری دهۆک کە تا ئێستا بەرەەوام دەچێت.\nخاوەنی ئیمتیاز: دەزگای خانی.\nسەرنڤیسکار: سەلام باڵایی.\nسکرتێرا نڤیسینێ: ژیان عەبدولحەمید بەرواری.\nشوێنی دەرچوون: شاری دهۆک.\n٢١- گۆڤاری ( نێرگز )، لە ساڵی (٢٠٠٥) لە ناحیەی ( تەکیە)ی سەربە چەمچەماڵ دەردەچوو. نازانین سەرنووسەر و دەستەی بە ڕێوەبەری کێ بوون.\n٢٢- گۆڤاری ( پێلستانک ) : گۆڤارێکی مانگانەیە بۆ منداڵان. پێلستانک تیڤی دەریدەکات.\nخاوەنی ئیمتیاز: پێلستانک تیڤی.\nسەرنووسەر: مەعاف مەناف.\nبێجگە لەو گۆڤارانەی سەرە ئەم گۆڤارە کوردییانەش بۆ منداڵان دەرکران، هەندێکیانلە ئێستاشدا دەردکرێن، بەڵام زانیاری تەواومان لە سەریان نییە .. بۆیە تەنها ناوەکانیان دەنووسین:\n(کاروانی منداڵان ـ ١٩٩٠، ئاوات و هیڤی ـ ١٩٩٦ـ سلێمانی ، پەریستان ـ١٩٩٢ـ سلێمانی ، هێڤی ١٩٩٥ـ سلێمانی ـ پاشکۆی رۆژنامەی کوردستانی نوێ بوو ، پەلکەزێڕینە ـ ١٩٩٩ـ سلێمانی ، نێرگز : لە رۆژهەڵاتی کوردستان، سروە : لە رۆژهەڵاتی کوردستان، گۆڤار ـ ١٩٩٨ـ سلێمانی ، منداڵی کوردـ ١٩٩٩ـ سلێمانی ، خەندە، دیلانا، کۆلارە، حاجیلە، گۆران، کەڤر: لە دهۆک دەردەچێت، کەناری، تاو تاو، شۆخ و شەنگ : لە رۆژهەڵاتی کوردستان، شلک و شا : پاشکۆی رۆژنامەی هەواڵە ـ لە کەرکوک دەردەچێت.\nلە دەروەی کوردستاندا، تا ئێستا نە بیستوومانە و نەبینیومانە کە گۆڤارێک بۆ منداڵان دەرکرابێت یا دەربکرێت .. تەنها گۆڤار کە لە هەندەران بۆ منداڵانی کورد دەرکرابێت گۆڤاری ( کوردیلەکان ) ە.\n٢٣- گۆڤاری ( کوردیلەکان ) : وەرزە گۆڤارێکی رۆشنبیریی گشتی یە بۆ منداڵان. ( کۆمەڵەی منداڵانی کورد / لە نەرویج ) بە زمانی کوردی و نەرویجی دەری دەکات. یەکەمین ژمارەی کوردیلەکان لە ( ٢١/ ٣/ ٢٠٠٧) دا بڵاوکرایەوە .. تا ئێستا پێنج ژمارەی لێ دەرچووە .. بە هۆی نەبوونی کادری هونەرییەوە .. لە ئێستادا بە شێوەیەکی کاتی وەستاوە. (کوردیلەکان ) یەکەمین گۆۆڤاری مناڵادنە، کە لە دەروەی کوردستاندا، بۆ منداڵانی کورد دەرچووبێت .. ژمارەی ( ٥) بەخۆڕای لە کوردستاندا بڵاو کرایەوە.\nسەرنووسەر: رەزا شوان.\nجێگری سەرنووسە و بەڕێوەبەری هونەری: کوردین کازم.\nبەڕیوەبەری بەشی نەرویجی: بەفرین شادۆست کەریمی.\nشوێنی دەرچوون: وڵاتی نەرویج ـ شاری بێرگن.\n(*) ئەگەرچی گۆڤاری ( منداڵی کورد ) لە لایەن ( کۆمەڵگەی کورد / لە لەندن ) ئامادە دەکرا، تەنها دوو ژمارەی لێ دەرچوو، بەڵام هەردوو ژمارەکەی لە سلێمانی چاپکراون و بڵاوکراونەتەوە.\nگۆڤاری ( کوردیلەکان ) یەکەمین گۆڤاری منداڵانە، کە لە دەروەی کوردستان بۆ منداڵانی کورد دەرچووبێت، تا ئێستا پێنج ژمارەی لێ دەرچووە.\nهونەرمەند عەلی مەندەلاوی:\nلە بواری باسکردن لە گۆڤارەکانی منداڵان بە پێویستی دەزانین کە بە شانازی و بە ئەوپەڕی رێزەوە بە کورتی باسی هونەرمەندی وێنەکێشی بە ناوبانگی کوردستانی و جیهانی .. هونەرمەندی کوردمان ( عەلی مەندەلاوی ) بکەین .. کە خزمەتێکی زۆری هەیە لە بواری وێنەکانی گۆڤارەکانی منداڵان و، دیزایینی بەرگی کتێبی منداڵاندا .. هونەرمەند عەلی مەندەلاوی لە ساڵی ( ١٩٥٨) ، لە شارە جوانەکەی ( مەندەلی ) ی کوردستانی، لە باشووری کوردستان لە دایک بووە .. هەر لە منداڵییەوە خولیا و هۆگری وێنەکێشان بووە .. بڕوانامەی بەکەلۆریۆسی لە ئەکەدیمیای هونەرە جوانەکانی بەغدا ـ پسپۆری لە نەخشەسازای گرافیک داوەرگرتووە . عەلی مەندەلاوی، نووسەر و، نەخشاز و ، وێنەکێشێکی ئازایە، دیزاینسازی کتێب و گۆڤارەکانە، کاریکاتێرکێشێکی پۆرتۆرییە .. مەندەلاویلە ماوەی چل ساڵی ژیانی هونەرییدا، وێنەی بۆ دەیان گۆڤار و کتێبی منداڵان و گەورەکان کێشاوە .. لە چەندین شاری کوردستان و عێراق و وڵاتانی ئەوروپی و عەرەبیدا پێشانگای تایبەتی خۆی بۆ وێنەی منداڵان و کاریکاتێر کردۆتەوە و، جێی سەرنج راکيش و سەرسامی بینەران بوونە .عەلی مەندەڵاوی دەڵێت : " هەر لە منداڵییەو، من جادوبەندی ئەم هونەرە بووم، بۆیە نووسام پێوەی و، بڕیارم دا بە شێوەیەکی ئەکادیمیانە بیخوێنم، چوومە پەیمانگای هونەرە جوانەکانەوە، لە ماوەی خویندنمدا وەکو وێنەکێشێک لە گۆڤاری ( مجلتي ) دا کارم دەکرد .. ئا لێرەوە رووم لە نووسین کرد، کاتێک کە چەند چیرۆکێکی میللی کوردیم هەڵبژارد و، سیناریۆم بۆ نووسین و، لە شێوەی زنجیرە چیرۆکی وێنەدار ( کۆمیکس )وێنەم بۆ کێشان، ئەوەبوو لە ساڵی ( ١٩٧٧) دا لە هۆڵی ( کۆمەڵەی رۆشنبیری کوردی ) لە بەغدا ، پێشانگایەکم کردووە و، ئەو وێنانەم تێیدا نمایش کرد .. ئەوە یەکەمین پێشانگا بوو، لەسەر ئاستی کوردستان و عێراق، کە بۆ ئەم هونەرە ـ وێنەی منداڵان ـ بکرێتەوە .. بە گشتیشی ژیانی پیشەیی من، ژیانی وێنەکێش و هونەرمەندێکە زیاتر لەوەی ژیانی نووسەرێک بێت.." مەندەلاوی، دیزایینی بەرگی بۆ نزیکەی (٥٠) کتێبی عەرەبی و کوردی کێشاوە، کە بەشێکیان کتێبی منداڵانن .. وێنەشی بۆ بابەتە هەمەڕەنگەکانی چەندین گۆڤاری منداڵانی عەرەبی و کوردی کێشاوە .. لەوانەش گۆڤاری : ( ئەستێرە ) و ( هەنگ) ی کوردستانی، ( مجلتي ) و ( المزمار )ی عێراقی، ( العربي الصغیر )ی کوەیتی،( ماجد ) ی ئەبو زەبی .. مەندەلاوی، لە کوردستان، بەغدا، هۆڵەندا، بەریتانیا ، تونس ژیاوە.. لە ساڵی ( ٢٠٠٥ـ ٢٠٠٦) راوێژکاری هونەری و، بەڕێوەبەری رۆشنبیری منداڵان بووە، لە وەزارەتی رۆشنبیری کوردستان .. مەندەلاوی ئازادانە و، بەبێ ترس و گوێدان بە رەخنە و بە گلەیی،چۆن خۆی ویستووبێتی .. وێنەی کاریکاتێری بۆ چەندین کەسەیاتی ناسراوی ئەدەبی و رۆشنبیری و سیاسی و سەرکردەکانی عێراقی و کوردستانی و جیهانی کێشاوە .. یەکەمین وێنەی کاریکاتێری پۆرتۆری، وێنەیەکی وەرزشکار و راهێنەری تۆپی پێی عێراقی، خوالێخۆشبوو ( عەمو بابا ) بوو .. وێنەی کاریکاتێریشی بۆ چەند نووسەر و شاعیر و کەسایەتییەکی کوردیشمان کێشاوە، لەوانەش وێنەیەکی چیرۆکنووسی ناسراوی کوردمان ( حوسێن عارف )ە.\nلە ساڵی ( ٢٠١٤) دا، کتێبێکی عەلی مەندەلاوی بە ناوی ( وجوە : دەموچاوەکان ) ەوە دەرچوو، کە لە شاری ( دهۆک) چاپکرا، ئەم کتێبە ( ١٨٠) وێنەی کاریکاتێری پۆرتۆری لە خۆ گرتووە.\n(نووسەر: بۆ یەکەمین جار لە ساڵێ ١٩٧٣دا، لە کۆمەڵەی رۆشنبیری کوردی لە بەغدا، عەلی مەندەلاویم ناسی، کە ئەو کاتە خوێندکاری پەیمانگای هونەرە جوانەکان بوو ـ لە بەغدا ).لە کورتە پێناسەیەکی وادا، ناتوانین بە تەسەلی باس لە هەموو کارەکانی ئە م هونەرمەندە بلیمەت و مەزنەی کوردمان بکەین .. کە بە یەکێک لە کاریکاتێرکێشە ناسراوەکانی جیهان دەناسرێت .. تەندروستی و تەمەنێکی درێژی بۆ مەندەلاوی دەخوازین .. هیواداریش خۆی یا لەرێی دەزگایەکی راگەیاندنەوە ژیان و کارە زەبەندەکانی هونەرمەند عەلی مەندەلاوی بە ئەرشیف بکرێن.\n• خوێنەرانی دڵسۆز: (بەشی سێیەم)ی راگەیاندنی منداڵان لە هەفتەی داهاتوودا بڵاودەکەینەوە.\n٢\_٣\_٢٠١٥ - نەرویـج


ڕۆدان واتە ژیان\nیاساكانی ڕژیم ڕێگەخۆشكەرە بۆ توندوتیژی دژی ژنان هەر وڵاتێك دەبێ لە چوارچێوەی بەرنامە و پلانی خۆیدا یاسای هاوچەرخ و پیشكەوتوو بۆ جۆر و شێوەی بەرێوەبردنی ولاتەكەی و دانوستان و گفتوگۆ لەگەڵ شارۆمەندانی مەدەنی دابمەزرێنێت. بەپیچەوانەوە، ڕژیمە دیكتاتۆرەكان لە یاسای بنەڕەتی بۆ سەپاندنی هێژمۆنی خۆیان و پیشێلكردنی بە ئاشكرای ماف و ئازادیە تاكەكەسیەكانی هاوولاتیان كەڵك وەر‌گرن و بەشێوەی یاسایی و سیستماتیك هەر بە یاسا و ڕێسا دژی ئینسانیەكانیان پاساوی بێبنەما بۆ چەوساندنەوەی شارۆمەندان دێننەوە، كە لێرە دا مەبەستی ئێمە ڕژیمی دژە مرۆڤی كۆماری ئیسلامیە. هەرچەند یاساكانی ئەم رژیمە تۆتالیتێر و دژە مرۆڤه، كە ساڵهایە ماشێنی سەركوتی هاوولاتیانی بە ئاشكرا وەرێخستووە، دژبە ئازادیی هەموو هاوڵاتیانە بەهەر دووك ڕەگەزیەوە، بەڵام ئێمە دەمانهەوێ ئاورێكی زۆر كورت بەناو یاسا و سزا ئیسلامی و دژە ژنیەكانی كۆماری ئیسلامی بدەینەوە و ئەنگوست بخەینە سەر بارودۆخی ژنان لەناو بازنەی یاساكانی ڕژیمدا.\nهاوكات لەگەڵ هاتنە سەركاری رژیمی دژە ژنی ئیسلامی ژنان لە بچووكترین مافە سەرەتاییەكانیان بێبەشكران و سزا و یاسا ئیسلامیەكان بە دژی ئەم رەگەزەی كۆمەڵگا نیهادینەكراو و بووبە لەمەپەر و كۆسپی سەرەكی سەرڕیێ ئازادی ئەم رەگەزەی كۆمەڵگا؛ رەگەزێك كە رۆڵی ئەرێنی لە شۆرشی گەلانی ئێراندا گێڕا و لەم پێناوەدا لە هیچ فیداكاریەك درێغی نەكرد.\nرژیمی دیكتاتۆری كۆماری ئیسلامی هەر لە سەرەتاوە بەو هۆكارەی كە ئازادی و دەسەڵاتی ژنان بۆ سیستم و ئایدیۆلۆژیا چەقبەستووەكەی بڤە بوو هەلی بەرێوەبەرایەتی ناوەندەكانی بڕیاردان و دەسەلاتی لە ژنان زەوت كرد و تا ئەو جێگایەی كە بۆی لوا ژنانی لە پرۆسەی بەرهەمهێنان و ئابووری و سیاسی كشاندەوە و هەموو هەوڵی خۆی و ناوەندەكانی راگەیاندن و سەربە دەسەڵاتی خستەگەڕ تا ژنان هەرچی زیاتر بپەسێوێتە ناو ماڵ و لە بواری ئابووریدا سەربەست نەبن بە مەبەستی ئەوەی كە بڕوا بەخۆبوونیان لێ بستێنیتەوە. بۆ ئەم مەبەستە دزێوەشی هەموو دەزگا راگەیاندنەكان و رۆكنی چوارەمی دەسەلاتی ئەركدار كرد كە كەش و و هەوایەكی نالەبار و ناتەندرووستی كۆمەڵایەتی وەها بخولقێنن كە بەرگری لە ئازادی و هاتنە گۆرەپانی ژنان بۆناو بازاڕی كار و بەرهەمهێنانەوە بكەن. ڕژیمی دژی ژن ساڵهای ساڵە بە هێنانەئارا و دانانی ئەخلاقیاتی ئیسلامی و روانگەی چەواشە و خورافه، كە بەردەوام بەرهەم و بەرهەمدەهێنێتەوە سیفەتەكانی ژنانی لەناو كۆمەڵگا نیگەتیڤ و سیفەتەكانی پیاوان پۆزیتیڤ دێنێتە نرخاندن تا تاكەكانی كۆمەڵگا بگەیەنێتە ئەو قەناعەتەی كە ژن رەگەزی دووهەمە و ماف و ئازادیەكانی لە پیاوان كەمترە و ئیزننامەی بەهەموو توندوتیژیەكان داوە بە پیاوان كە بەدژی ژنان رەوای بكەن. لە ئێرانی ژێر دەسەلاتی رژیمی ئیسلامیدا رادەی بەشداری ژنان لە بازاڕی كار و چالاكیە كۆمەڵایەتیەكان لە بەراورد لەگەڵ پیاوان زۆر نزمە، ئێمە شایەتی ئەو رەوتەین كە رادەی بێكاری ژنان و پەراوێزخستنیان وا پەرەی سەندووە كە ئێستا ژنان لە ئێراندا تەنیا لەژێر سێبەری پیاواندا رۆڵیان هەیە. ئەگەر باس لە كیشه و گرفتەكانی ژنان لەژێر سێبەری رەشی ئەم رژیمهدا بكەین بێگومان باسەكە زۆر هەڵدەگرێ و ناتوانین لە دووتۆیی بابەتێكی وادا بیگونجێنین و هەموو لایەنە ئاشكرا و شاراوەكانی بدەینە بەرباس و لیكدانەوە. بەلام لێرهدا دەمانەوێ ئاماژە و چاوخشاندنیكی كورت بەسەر بەناو یاسا دژی ژنیەكانی رژیمی ئێران بكەین و بەو راستیە حاشاهەڵنەگرە بگەین كە چۆن پیشێلكردنی ماف و ئازادی ژنانی تێدا گونجێندراوە.\nمافی هاوڵاتی بۆ ژن لەناو سیستمی ئیسلامیدا\nهاوڵاتیبوون كە نەقش و رۆڵی ئەرێنی لە ژیانی تاكەكاندا دەگێڕێ و پەیوەندیی نێوان یاسا و رێسا و بارودۆخی كۆمەڵایەتی هاوڵاتیان و دەولەت بەیەكەوە گرێ دەدات لە ژنان زەوتكراوە بەپێی یاساكانی ڕژیمی ئیران ژنان شارۆمەندی پلە‌دوو بە ئەژماردێن و لەهەموو بوارەكاندا مافیان لە پیاوان كەمترە. بەپێی یاساكانی ئێران ئەگەر باوك ئێرانی بێت بەلام دایك ئێرانی نەبێ مافی هاوڵاتی منداڵ بە باوك دەدرێت و بە ژن ناگات و بەپێچەوانەكەشی ئەگەر دایك ئێرانی بێت و باوك ئێرانی نەبێت تەنانەت ناسنامە بە منداڵەكە نادرێت.\nیەكەمین مەرج بۆ هاوسەرگیری و بڕیاری ژیانی كچێك لە ئێران ئەگەر تەنانەت تەمەنی یاسایشی تێپەڕاندبێت بەدەست باەكیەتی، واتە ئەگەر ژن تەمەنی لە 18 ساڵیش زیاتر بێت و مافی خۆی بێت كە هاوسەری داهاتووی خۆی هەڵبژێرێت بەگوێرەی یاساكانی ڕژیم ئەو ئیزنەی پێنادرێت؛ سەیر لەوەدایە كە هەركات باوك یان باوەلە مەیلیان لەسەر بێت دەتوانن بێئیزنی كچەكە مارەیی و هاوسەرگیری ههڵوەشێننەوە و دادگا و ڕێسا ئەو ئیزنە بە باوك دەدات. باوك دەتوانێت بەبێ لەبەرچاوگرتنی خواستی كچەكەی لە تەمەنی 13 ساڵیدا بكات بە هاوسەری پیاویكی 70 یان 80 ساڵ تەمەن و دادگا زۆر بەسانایی ئەو ئیزنە بە باوك دەدات و هیچ شتێكیش پیشی پێناگرێت. كەواته، دوای هاوسەرگیری مافی ژن، كە تا ئێستا بەدەست باوكەوە بووه، دەدرێتە پیاویكی تر كە مێردە چونكوو لە راستیدا ژنان لەڕێگای مارەكردنەوە بە پیاوان دەفرۆشرێن و رەگەزی بەرامبەر دەبێتە ساحیبی جەستەی ژن و هەر بەڵایەك كە پێیخۆش بێت دەتوانی بەسەریدا بیهێنێت.


لەپێناو قەرز و مۆبایلێكدا دو منداڵەكەی فرۆشت\n- 9/12/2019 10:54:00 PM 12329 جار خوێندراوەتەوە\nلە وڵاتی چین، ژنێك بە تۆمەتی فرۆشتنی دو منداڵەكەی لەپێناو دانەوەی قەرز و كرینی مۆبایلێكی نوێدا دەستگیركرا.\nدەنگۆیەكی گەورە و بەرفراوانی لە وڵاتەكەدا دروستكردوە\nراگەیاندنەكانی وڵاتی چین بڵاویانكردەوە، پۆلیسی ئەو وڵاتە ژنێكی دەستگیركردوە، كە لەپێنا و دانەوەی قەرزە كەڵەكەبوەكانی و كڕینی مۆبایلێكی نوێ دو منداڵەكەی فرۆشتوە، ئەو هەواڵەش دەنگۆیەكی گەورە و بەرفراوانی لە وڵاتەكەدا دروستكردوە.\nبە بڕی نۆ هەزار و 100 دۆلار هەردو منداڵەكەی فرۆشتوە\nئەو ژنە كە ناوی ما-یە، بە بڕی نۆ هەزار و 100 دۆلار هەردو منداڵەكەی فرۆشتوە، ئاماژەی بەوەشكردوە دایك و باوكی رازینەبون پێش ئەوەی هاوسەرگیری ئەنجامبدات ببێتە خاوەنی منداڵ.\nلە وەڵامی پرسیارەكانی پۆلیسیشدا ئەو ژنە چینیە وتویەتی "هیچ بڕە پارەیەكم بەدەستەوە نەمابو، بۆیە بڕیارمدا هەردو جگەرگۆشەكەم بفرۆشم و مۆبایلێكی نوی بكڕم"، هاوكات پۆلیسی چین رونینەكردوەتەوە ئەو دایكە چۆن توانیویەتی كڕیار بۆ دو جگەرگۆشە دوانەكەی بدۆزێتەوە، بەڵام رایگەیاندوە لەكاتی لێپێچینەوە لە تاوانێكی هاوشێوەدا ئەو كارەیان ئاشكراكردوە.\nباوكی منداڵەكان داوای بەشەپارەكەی خۆی كردوە\nئە دو منداڵە دوانەیە، بە جیا بە دو خێزان لە هەرێمی ئانهوی فرۆشراون، یەكێكیان لە شاری فویانگ و ئەوی دیكەیان لە ناوچەی سوزهو، ئەوەی جێگەی سەرنجە، باوكی دو منداڵەكە ئاگادارنەبوە لە فرۆشتنی منداڵەكانی لە لایەن دایكی منداڵەكانیەوە، بەڵام لەكاتێكدا دركی بەو كارە كردوە داوای بەشە پارەی خۆی لە "ما" كردوە.\nلەگەڵ باوكی منداڵەكانیدا پارەكەی بەشكردوە\nدایكی دو منداڵەكەش رونیكردوەتەوە، ئەو بڕە پاریەی لە بەرامبەر فرۆشتنی دوانەكەیدا وەریگرتوە، لەگەڵ باوكی منداڵەكانیدا دابەشی كردوە، دواتریش هەردوكیان رایانگەیاندوە "پێش ئەوەی دەستگیربكرێن سەرجەم ئەو پارەیەیان خەرجكردوە".\nلە ئێستادا وا چاوەڕواندەكرێت ئەو دایك و باوكە بە مەبەستی لێپێچینەوە لەگەڵیاندا، بچنە بەردەم دادوەر و تەواوی لایەنە پەیوەندیدارەكانیش پێشبینی دەكەن بە تۆمەتی بازرگانیكردن بە مرۆڤەوە دادوەر سزایەكی توندیان بدات.\nوێنە و ڤیدیۆ..پایتۆنێك هەوڵدەدات پڵنگێك بكاتە یەك پارو، بەڵام زو پەشیمان دەبێتەوە\nوێنە و ڤیدیۆ..جەنگی مارەکان؛ ئاناکۆندا، مارێکی پایتۆن قوتدەدات\nڤیدیۆ.. حەوت هەزار ماسی ژێرپێی گەشتیاران خاوێندەكەنەوە\nڤیدیۆ.. "چاڵێنجی كورسی" ئینتەرنێت دەتەنێت\nبە پێچەوانەی ژنانەوە پیاوان ناتوانن ئەنجامیبدەن\nوێنە و ڤیدیۆ..ئەسپێكی پۆلیس رەتیدەكاتەوە پێش خواردنەوەی كوپێك چا بچێتە سەركارەكەی


Home›وەرزش›جیهانی›ئەو یاریزانەی میسی لێیدا هاتە دەنگ\nلە یاری ئاتلەتیک بیلباو و بەرشەلۆنە لە یاری کۆتایی جامی سوپەری ئیسپانیا کاتێک یاریەکە لە کاتی زیادکراودا 3-2 بە سوودی یانەی ئاتلەتیک بیلباو تەواو بوو، جیل مانزانۆ ناوبژیوانی یاریەکە بەهۆی ئەوەی میسی لە یاریزانێکی ئەو یانەی داو بەوهۆیەوە بە کارتی سووری پێدا ، یاریزانەکە قسە بۆ میدیاکانی ئیسپانیا دەکات و شێوازی لێدانەکە رووندەکاتەوە.\nئەسیر ڤیالیبرێ یاریزانی یانەی ئاتلەتیک بیلباو ، پاش ئەوەی میسی لە خولەکی 120ی یاریەکە بە تووندی بە دەستی لێیداو بەوهۆیەوە ئەستێرەکەی بەرشەلۆنە کارتی سووری لە لایەن ناوبژیوانی یاریەکە جیل مانزانۆ پێدرا، ئەم یاریزانە دەڵێت:”لێدانەکەی میسی بۆ سەر من روون بووە،جەستەم خستە بەردەم ئەو یاریزانە،ئەویش بە دەستی لە دەم و چاوی دام”.\nبە قسەی رۆژنامەکانی ئیسپانیا میسی بۆ 2 یاری رادەگیرێت و بەشداری دوو یاری داهاتووی یانەکەی ناکات کە ئیلچی لە لالیگا و کۆرنێلایە لە جامی شا.\nدوای 753 یاری یەکەمجارە میسی کارتی سوور وەرگرێت، کە پێشتر ئەم یاریزانە لەگەڵ بەرشەلۆنە هیچ کارتێکی سووری وەرنەگرتبوو.


ورده‌كاریی كوژران و برینداربوونی چه‌ند كه‌سێك له سۆران\n:: PM:07:10:06/11/2019 \nئه‌مڕۆ له شارۆكه‌ی سۆرانی سه‌ر به پارێزگه‌ی هه‌ولێر له ئه‌نجامی دروستبوونی ده‌مه‌قاڵی هاووڵاتییه‌ك به ده‌مانچه ده‌ستدرێژیی گوله له چه‌ند هاووڵاتییه‌كی تر ده‌كات له ئه‌نجام دا، چوار كه‌س ده‌كاته قوربانی .\nسێودین عه‌باس هاووڵاتییه‌كی دانیشتووی سۆرانه و شایه‌تحاڵی رووداوه‌كه‌یه به "وشه"ی راگه‌یاند، له‌سه‌ر زه‌وی و شوێنی دوكانێك له رێی دیانا كێشه و ده‌مه‌قاڵی له نێوان چه‌ند هاووڵاتییه‌ك دروست بوو دواتر هاووڵاتییه‌ك ده‌ستی كرد به ته‌قه‌كردن و له ئه‌نجامدا هاووڵاتییه‌ك كوژرا و سێ كه‌سی تریش بریندار بوون.\nقوربانییه‌كان سه‌رجه‌مییان خه‌ڵكی پیرۆمه‌ری ده‌ڤه‌ری باڵه‌كایه‌تین\nڕوونیشی كرده‌وه كه قوربانییه‌كان سه‌رجه‌مییان خه‌ڵكی پیرۆمه‌ری ده‌ڤه‌ری باڵه‌كایه‌تین كێشه‌كه‌یش ته‌نیا له‌سه‌ر چه‌ند مه‌ترێك زه‌وی بووه له سۆران .\nله‌لای خۆیه‌وه شه‌ماڵ دێواری گوته‌بێژی به‌ڕێوه‌به‌رایه‌تی پۆلیسی سۆران به "وشه"ی راگه‌یاند، ئه‌مڕۆ له‌سه‌ر كێشه‌یه‌ك هاووڵاتییه‌ك به ناوی "ش، ح، م" ته‌مه‌ن 31 ساڵ كوژرا و سێ هاووڵاتی تریش به ناوه‌كانی "ج، خ، م " ته‌مه‌ن 27 ساڵان و "ب، ر، ح " ته‌مه‌ن 16 ساڵان و "ت، أ، ح" ته‌مه‌ن 36 ساڵان هه‌رسێكییان دانیشتووی سۆرانن و پیشه‌ییان كاسبه به سه‌ختی بریندار بوون.\nزیاتر گوتی "كه‌سێك به ناوی "ع، ح " دانیشتووی سۆران به كوشتن و برینداركردنی ئه‌و هاووڵاتییانه تۆمه‌تباره و دوای رووداوه‌كه خۆی راده‌ستی یاسا كردووه.\nكوشتنی و بریندار كردنی ئه‌و هاووڵاتییانه له كاتێكدایه له چه‌ند رۆژی رابردوویشدا له شارۆكه‌ی رواندز دووكه‌س ته‌قه‌یان له‌یه‌كتری كرد و له ئه‌نجامدا هه‌ردووكییان گیانییان له ده‌ستدا .


سەردانی مەیدانی بەڕێوەبەری گشتی پەروەردە بۆ پەروەردەی دوكان – بەڕێوەبەرایەتی گشتی پەروەردەی سلێمانی\nسەردانی مەیدانی بەڕێوەبەری گشتی پەروەردە بۆ پەروەردەی دوكان\nراپۆرت و وێنەگرتن: رێبوار حەمەوەیس\nرۆژی 3/1/2019 مامۆستا ( دڵشاد عومەر) بەڕێوەبەری گشتی پەروەردەی سلێمانی بەبۆنەی ساڵی نوێی دارایی و بەدواداچوون بۆ كێشەو كەموكوڕییەكان ، بەیاوەری ( مەهاباد مستەفا) بەڕێوەبەری پەروەردەی دوكان، سەردانی سنوری پەروەردەی قەزای دوكانی كردو لەیەكەم وێستگەی سەردانەكەیدا لە ناحیەی پیرەمەگرون و لە هۆڵی قوتابخانەی شەهید كوردی لەگەڵ بەڕێوەبەری قوتابخانەو خوێندنگاو باخچەكانى سنورەكە كۆبۆوەو دوای گوێگرتن لە كێشەو داواكارییەكانیان، لەوتەیەكدا ئاماژەی بەهەوڵ و كۆششەكانی كرد بۆ تێپەڕاندنی ئەو رەوشەی دووچاری پرۆسەی پەروەردە هاتبوو بەهۆی بایكۆت و قەیرانی دارایییەوە هەروەها بەڵێنی دا بەپێی توانا كار بكات بۆ چارەسەركردنی كێشەو كەموكوڕی قوتابخانەو خوێندنگەكانی سنورەكە.\nدواتریش بەڕێوەبەری گشتی پەروەردەی سلێمانی سەردانی دیوانی بەڕێوەبەرێتی پەروەردەی دوكانی كردو بە ئامادەبوونی بەڕێوەبەری پەروەردەی دوكان، لەگەڵ بەرپرسی بەشەكان و فەرمانبەران و بەڕێوەبەری قوتابخانەو خوێندنگاو باخچەكانی قەزای دوكان كۆبۆوەو گفتوگۆیان كرد لەبارەی كێشەو كەموكوڕییە ئیدارییەكان و پێداویستییەكانی ناو دیوان و ناوەندەكانی خوێندن، لای خۆشیەوە مامۆستا دڵشاد عومەر بەڕێوەبەری گشتی بەڵێنی دا بە پێی تواناو بە پێی رێكارو رێنماییەكان كار بۆ جێبەجێكردنی داواكارییەكانیان بكات.\nلەوێستگەیەكی تری سەردانەكەیدا بەڕێوەبەری گشتی پەروەردەی سلێمانی سەردانی یەكەی سەرپەرشتیكردن و دڵنیایی جۆری دوكانى كردو لەگەڵ بەڕێوەبەری یەكەی سەرپەرشتیكردن و سەرپەرشتیاران كۆبۆوەو باس لە كێشەكانی سەرپەرشتیاران لە سنوری پەروەردەی دوكان كرا.\nلەدوا وێستگەی سەردانەكەشیدا بۆ سنوری قەزای دوكان، بەڕێوەبەری گشتی پەروەردەی سلێمانی بەیاوەری بەڕێوەبەری پەروەردەی دوكان سەردانی ناحیەی خەلەكانی كردو لەقوتابخانەی بوبانی تێكەڵاو لەگەڵ بەڕێوەبەری قوتابخانەكانی ناحیەی خەلەكان كۆبۆوەو گفتوگۆیان كرد لەبارەی كێشەو پێداویستی ناوەندەكانی خوێندن لەسنورەكەدا بەتایبەت دابینكردنی سوتەمەنی و پەرتوكی وانەكان، لای خۆشییەوە مامۆستا دڵشاد بڕیاریدا بەپێی توانا كار بۆ چارەسەركردنی كێشەكانیان بكات و پێداویستییەكانیان بۆ دابین بكات.\nبەڕێوەبەری گشتی هوشیار بێستون بەسەردەكاتەوە\nتاقیكردنەوەكانی كۆتایی وەرزی یەكەم دەستیپێكرد


گروپی موزیکی "ژیوار" بە سەرپەرەستیی و بە دەنگی خانمە گۆرانیبێژی سنەیی "ژیوار شێخولئیسلامی" و بە ئاوازدانەری و دابەشکردنیی موزیک لە لایەن موزیکزانی لاوی ئێرانی "محەمەدعەلی نەجەفپوور"، بە جلووبەرگی رازاوەی کوردیی ناوچە جۆراوجۆرەکانی کوردستان بە بۆنەی هاتنی نەورۆز کۆنسێرتی گۆرانی و موزیکی کوردیی و فارسیی لە تەلاری سەرەکیی فەرهەنگسەرای نیاوەرانی شاری تاران ساز کرد.\nئەم کۆنسێرتەی گروپی موزیکی "ژیوار" کە بۆ یەکەمین جار بە شێوەی گشتیی هاوکات بۆ پیاوان و ئافرەتان سازکرا لە دوو بەشدا بەڕێوەچوو، لە بەشی یەکەمدا چەندین پارچە موزیک و گۆرانی فارسی بە شیعری شاعیرانی ئێرانی و بە ئاوازدانەری "محەمەدعەلی نەجەفپوور" پێشکەش کران، لەوانە: گۆرانی "کرانەوە"، گۆرانی "فڕین لەگەڵ هەتاو" بە شیعری "فەرەیدوون موشیری"، تاکژەنی ئامێری تار بە ژەنیاری "محەمەدعەلی نەجەفپوور" و خاتوو "ساینا تەهماسب زەمانیان"، گۆرانی "سرتە ئاڵۆزەکان" بە شیعری "سەعدی"، گۆرانی "لەوپەڕی نووراو" بە شیعری "مەولانا"، تاکژەنی ئامێری قانوون بە ژەنیاری خاتوو "موژگان محەمەدحوسەینی"، گۆرانی "دای کاتۆ"، تاکژەنی ئامێری عوود بە ژەنیاری خاتوو "یاسەمەن شاەحوسەینی"، گۆرانی "شاری خامۆش" بە یادی موزیکزانی کۆچکردووی ئێران و ژەنیاری پێشەنگی ئامێری سێتار مامۆستا "یۆسف فرووتەن" بە شیعری "محەمەدڕەزا شەفیعی کەدکەنی"، تاکژەنی ئامێری نەی بە ژەنیاری خاتوو "سۆگوڵ خوجەستە" و گۆرانی "رەنگی ئاوا" بە شیعری "مەولانا".\nلە بەشی دووەمیشدا کە تایبەت بوو بە موزیک و گۆرانی کوردیی گروپی موزیکی "ژیوار" بە جلووبەرگی رازاوەی کوردیی ناوچە جۆراوجۆرەکانی کوردستانەوە هاتنە سەر سەحنەی کۆنسێرتەکە کە لە لایەن ئامادەبووانە بە چەپڵە پێشوازییان لێکرا و لە درێژەدا چەندین پارچە موزیک و گۆرانی کوردییان پێشکەش کرد، لەوانە: گۆرانی "خەیاڵی سوور" بە شیعری خاتوو "ژیوار شێخولئیسلامی" کە بە کۆبانی و هەموو کچان و ئافرەتانی قارەمان و خەباتکاری ئەم شارە پێشکەشکرا، گۆرانی "هەروایە" بە شیعری "کەژاڵ ئەرغەوانی"، پێکەوەژەنینی چوار مێزراب، گۆرانی "بۆ لای یار دەچم" بە ئاوازدانەری خاتوو "ژیوار شێخولئیسلامی" و بە شیعری "حیسامەدین ئەمین"، گۆرانی "قاسم خان" و گۆرانی "دەنگی فەرهاد" بە شیعری سەید "یەعقووب ماهیدەشتی".\nدوای تەواوبوونی ئەم بەشەی بەرنامەکە ئەندامانی گروپی موزیکی "ژیوار" لە لایەن ئامادەبووانە بە چەپڵەلێدان و پێشکەش کردنی چەپکەگوڵ پێشوازییان لێکرا و داوای گۆرانی دیکەیان لەم گرووپە دەکرد کە ئەوانیش لە درێژەی بەرنامەکەدا گۆرانی "ئاخ لەیل و داخ لەیل"یان بە دابەشکردنیی "ژیوار شێخولئیسلامی" پێشکەش کرد.\nپێشکەشکاری ئەم بەرنامەیە لە ئەستۆی توێژەری موزیکی سونەتی ئێران "عەلیرەزا پوورئومید" بوو، لەم کۆنسێرتەی گروپی موزیکی "ژیوار"دا چەندین موزیکزانی ناوداری کورد و ئێرانی و هەروەها ئەکتەرە ناودارەکانی سینەما، شانۆ و تەلەڤیزیۆنی ئێران ئامادەبوون، لەوانە: ئەندامی گرووپی موزیکی کامکاران و ژەنیاری بەتوانای سەنتوور "پەشەنگ کامکار"، ئامێرژەنی بەئەزموونی تار "هووشەنگ زەریف"، ئەکتەری بەئەزموونی سینەما و تەلەڤیزیۆن "هادی مەرزبان"، ئەکتەری سینەما و شانۆ خاتوو "فەرزانە کابولی"، ئەکتەری ناوداری سینەما و تەلەڤیزیۆن خاتوو "فاتمە گوودەرزی"، ئەکتەری بەئەزموونی سینەما و تەلەڤیزیۆن خاتوو "میهرانە مەهین تورابی"، ئەکتەر و پێشکەشکار خاتوو "مەعسوومە ئاقاجانی"، خاتوو "ئافاق یۆسف زەمانی" هاوسەر و هەروەها خاتوو "هایدە یۆسف زەمانی" کچی موزیکزانی کۆچکردووی کورد مامۆستا "حوسێن یۆسف زەمانی"، موزیکزانی لاوی ئێرانی و ژەنیاری کەمانچە "نەوید دێهقان"، مامۆستای بەشی موزیکی زانکۆی تاران "حوسێن میهرانی"، ژەنیاری سێتار "عەلی بەیانی"، گۆرانیبێژی ئازەربایجانی "عەلی خودایی"، وێنەگر و ئەکتەر "یارتا یاران"، وەرزشوانی پێشەنگی ئێرانی "محەمەدڕەزا تاڵەقانی"، هەڵگری میداڵیای ئۆڵەمپیا و زۆرانبازی ناوداری جیهان "محەمەد نەسیری"، رۆژنامەوان و نووسەر و توێژەری موزیک "مەنووچێهر جیهانی"، هونەرمەندی شێوەکاری کورد خاتوو "هێرۆ شێخولئیسلامی" و چەندین کەسایەتیی دیکە.\nدوایین کۆنسێرتی گۆرانی و موزیکی کوردیی گروپی موزیکی "ژیوار" ڕۆژی 19ی شوبات /\nفەبرایەری 2015 لە بەشی ئافرەتانی 3سییەمین خولی فیستیڤاڵی نێودەوڵەتی موزیکی فەجر لە تەلاری سەرەکیی فەرهەنگسەرای نیاوەرانی شاری تاران بەڕێوەچوو.\nئەندامانی گروپی موزیکی "ژیوار" لە کۆنسێرتی فەرهەنگسەرای نیاوەراندا بریتی بوون لە:\n"ژیوار شێخولئیسلامی" ـ سەرپەرەستی گروپ و گۆرانیبێژ، "فەڕشاد رۆستەمی" ـ ژەنیاری قەیچەک و هاوخوانی بەشی کوردیی، "محەمەدعەلی نەجەفپوور" ـ ئاوازدانەر و دابەشکردنی موزیک، ژەنیاری تار و هاوخوانی بەشی فارسی، "ساینا تەهماسب زەمانیان" ـ ژەنیاری تار، "یاسەمەن شاەحوسەینی" ـ ژەنیاری عوود، "سۆگوڵ خوجەستە" ـ ژەنیاری نەی، "مەهزاد خێرەدمەند" ـ ژەنیاری کەمانچە، "موژگان محەمەد حوسەینی" ـ ژەنیاری قانوون، "سپیدە شایان ڕاد" ـ ژەنیاری زەرب و "زەهرا نادری" ـ ژەنیاری دەف.\nگروپی موزیکی "ژیوار" ساڵی 2000 لە لایەن خاتوو "ژیوار شێخولئیسلامی" لە شاری تاران دامەزراوە و لە سەرەتای دامەزراندییەوە تا ئێستا لە شارە جۆراوجۆرەکانی ئێران و هەروەها لە فیستیڤاڵەکانی موزیکی ناوخۆی ئێران و دەرەوەی وڵات و هەرێمی کوردستان بەشداری کردووە و چەندین خەڵاتیشی بەدەستهێناوە.\nئەم گرووپە لە 18مین خولی فیستیڤاڵی نێودەوڵەتی موزیکی فەجرەوە تا ئێستا بەردەوام بەشداریی لەم فیستیڤاڵەدا کردووە، ئەندامانی ئەم گرووپە هەروەها دوو ساڵ پێش ئێستا بێجگە لە بەشداری لە بەشی ئافرەتانی بیست و نۆیەمین خولی فیستیڤاڵی نێودەوڵەتیی موزیکی فەجر لە ڕێوڕەسمی کۆتایی ئەم فیستیڤاڵەشدا کۆنسێرتیان پێشکەش کرد کە زۆربەی موزیکزانانی پێشەنگی موزیکی کوردستان و ئێران لە تەلاری وەحدەتی تاران ئامادەبوون و پێشوازییان لە بەرنامەی ئەم گرووپە کرد.\n"ژیوار شێخولئیسلامی" ساڵی 2011 لەگەڵ گروپی موزیکی "باڵوەشان" لە شاری ماینز لە وڵاتی ئەڵمانیا، لە شارەکانی گێنت و ئانتوێرپێن لە وڵاتی بەلژیکا و لە شارەکانی ئێستۆکهۆڵم، وێستروس، ماڵمۆ و یۆتۆبۆری لە وڵاتی سوید کۆنسێرتی گۆرانی و موزیکی کوردیی ساز کرد.\nئەم گۆرانیبێژە کوردە لەگەڵ گروپی موزیکی "ژیوار" لە یادی موزیکزانی کۆچکردووی کورد مامۆستا "حەسەن یۆسف زەمانی" لە فەرهەنگسەرای ئەرەسبارانی تاران، لە یاد و بیرئانینی کەسایەتیی ناوداری کورد ئەستێرە و ئەفسانەی شیعر، ئەدەب و عیرفان و یەکەمین مێژوونووسی ئافرەتی رۆژهەڵاتی ناوەڕاست "مەستوورەی ئەردەڵان" لە شاری سنە، لە کۆتایی ڕێوڕەسمی بیرئانینی یەکەمین ژەنیاری بەتوانای نەی ئێرانی موزیکزانی کۆچکردوو "حەسەن کەسایی" لە فەرهەنگسەرای ئەرەسبارانی تاران، لە سێیەمین خولی فیستیڤاڵی کەلتوورە جۆراوجۆرەکان لە شاری رانیە لە هەرێمی کوردستان، لە کۆڕ و کۆبوونەوە جۆراوجۆرەکانی شاری تاران و هەروەها باڵیۆزخانەی وڵاتانی بیانی لە تاران بە جلوبەرگی رازاوەی ناوچە جۆراوجۆرەکانی کوردستانەوە کۆنسێرتی گۆرانی و موزیکی رەسەن و فۆلکلۆری کوردییان پێشکەش کردووە.\nئەم گرووپە بڕیاروابوو ساڵی 2009 لە فیستیڤاڵی نێونەتەوەیی موزیکی "ئۆلینکان" Ollinkan لە وڵاتی مەکزیک کۆنسێرت گۆرانی و موزیکی کوردیی پێشکەش بکات، کە بە هۆی بڵاوبوونەی نەخۆشی کوشەندەی ئەنفۆلانزای بەراز لەم وڵاتە ئەم بەرنامەیە بۆ کاتێکی دیکە دواکەوت.\nگروپی موزیکی کچانی "ژیوار" هەروەها ساڵی 2012 لە فیستیڤاڵی موزیکی هەولێر لە پێتەختی هەرێمی کوردستان، کۆمەڵێک گۆرانی و موزیکی کوردی پێشکەش کرد و پلەی یەکەمی ئەم فیستیڤاڵەی بەدەستهێنا.\nبەڕێوەبەرایەتیی راگەیاندنیی گشتیی گروپی موزیکی "ژیوار".


(59) به‌ڕاستی ڕۆژی قیامه‌ت به‌ڕێوه‌یه و هه‌ر دێت، هیچ گومانیشی تیادانیه، به‌ڵام زۆربه‌ی خه‌ڵکی ئیمان و باوه‌ڕناهێنن و باوه‌ڕیان پێی نیه.\n(60) ئه‌ی خه‌ڵکینه په‌روه‌ردگارتان فه‌رموویه‌تی: ئێوه هاناو هاوار بۆمن بهێنن؛ ئه‌وه من دوعاو نزاتان گیرا ده‌که‌م، به‌ڕاستی ئه‌وانه‌ی خۆیان به‌گه‌وره داده‌نێن ولووت به‌رزی ده‌که‌ن له‌ئاستی په‌رستنی مندا، له‌ئایینده‌دا به‌سه‌رشۆڕی و خه‌جاڵه‌تی یه‌وه ده‌خرێنه ناو ئاگری دۆزه‌خه‌وه.\n(61) خوا ئه‌و په‌روه‌ردگاره‌یه شه‌وی بۆ سازاندوون، تا تیایدا ئارام بگرن و بحه‌وێنه‌وه، ڕۆژگاریشی بۆ ڕۆشن و ڕووناک کردوونه‌ته‌وه، به‌ڕاستی خوای گه‌وره خاوه‌نی به‌خشنده‌ی و نازو نیعمه‌تی زۆره به‌سه‌ر خه‌ڵکیه‌وه، به‌ڵام زۆربه‌ی خه‌ڵکی سوپاسگوزاری ناکه‌ن.\n(62) ئه‌و زاته خوای ئێوه‌یه و په‌روه‌ردگارتانه، به‌دیهێنه‌ری هه‌موو شتێکه، هیچ خوایه‌ک نیه جگه له‌و، ئیتر ئێوه به‌ره‌و کوێ ده‌برێن؟ چۆن لاده‌درێن له له‌به‌رنامه‌که‌ی؟\n(63) هه‌ر به‌و شێوه‌یه لاداربوون ئه‌وانه‌ی که له پێش ئه‌مانه‌وه دژایه‌تی ئایات و فه‌رمانه‌کانی خوایان ده‌کرد و له ڕێبازه‌که‌ی لایان ده‌دا و دژایه‌تیان ده‌کرد (به‌ڵام کوان؟! بۆ کوێ چوون؟! چیان به‌سه‌ر هات؟!).\n(64) خوا ئه‌و زاته‌یه که زه‌وی بۆ کردوون به شوێنی سره‌وتن و ژیان و حه‌وانه‌وه، ئاسمانیشی به‌سه‌رتانه‌وه ڕاگرتووه، ڕووخسارو شێوازتانی نه‌خشاندووه، به‌جوانترین شێوه‌ش نه‌خشاندویه‌تی، له ڕزق و ڕۆزی چاک و پاک و به‌سوود به‌هره‌وه‌ری کردوون، جا ئا ئه‌وه‌یه خوای په‌روه‌ردگارتان، پاک و بێ گه‌رد و بڵنده ئه‌و خوایه‌ی که په‌روه‌ردگاری هه‌موو جیهانیانه.\n(65) ئه‌و زاته هه‌میشه و به‌رده‌وام هه‌ر زیندووه، جگه له‌و خوایه‌کی تر نیه، که‌وابوو هانا و هاوار و نزاتان ڕوو به‌و بێت، ملکه‌چ و فه‌رمانبه‌رداری به‌رنامه و ئاینه‌که‌ی ئه‌و بن، سوپاس و ستایش بۆ خوا، که په‌روه‌ر‌دگاری هه‌موو جیهانیانه.\n(66) ئه‌ی پێغه‌مبه‌ر (صلی الله علیه وسلم) پێیان بڵێ: بێگومان من قه‌ده‌غه‌م لێکراوه ئه‌و شتانه بپه‌رستم که ئێوه له جیاتی خوا هانا و هاواری بۆ ده‌به‌ن، له کاتێکدا به‌ڵگه و نیشانه‌ی زۆر ئاشکرام له لایه‌ن په‌روه‌ردگارمه‌وه پێگه‌یشتووه و من فه‌رمانم پێ دراوه به ملکه‌چی خۆم بده‌مه ده‌ست په‌روه‌ردگاری هه‌موو جیهانیان.


زانکۆی سۆران - ئەنجامی کۆتایی وەرگیران لە خوێندنی باڵا/ماستەر دکتۆرا و ڕێکارەکانی دەستپێکردنی خوێندن\nئەنجامی کۆتایی وەرگیران لە خوێندنی باڵا/ماستەر دکتۆرا و ڕێکارەکانی دەستپێکردنی خوێندن\nبڵاوكراوەتەوە لە پێنج شەممە, 10 ئەیلول 2020 00:20\nپاش پەسندکردنی ئەنجامی کۆتایی وەرگیران لە خوێندنی باڵا/ماستەر و دکتۆرا لە لایەن وەزارەتی خوێندنی باڵا و توێژینەوەی زانستی و، پاڵپشت بە فەرمانی زانکۆیی ژمارە ٣/٦/٢٢٢٦ لە ڕێکەوتی ١٩/٨/٢٠٢٠ تایبەت بە وەرگیران لە خوێندنی باڵا و،دوای جێبەجێکردنی ڕێنماییەکانی وەزارەتی خوێندنی باڵا و توێژینەوەی زانستی ژمارە (٢) و (٣)ی ساڵی ٢٠٢٠ لە زانکۆکەمان، ئەنجامی کۆتایی وەرگیرانی قوتابییان لە خوێندنی باڵا/ ماستەر و دکتۆرا بۆ ساڵی خوێندنی ٢٠١٩-٢٠٢٠ ڕادەگەیێنین.\nبەڕێوەبەرایەتی خوێندنی باڵا و پەیوەندییە ئەکادیمییەکان، ئاگاداری ئەو وەرگیراوە بەڕێزانەی خوێندنی باڵا/ ماستەر و دکتۆرا دەکاتەوە، کە ناویان لە لیستی هاوپێچدا هاتووە، بە جێبەجێکردنی ڕێنماییە تەندرووستییەکان و بەپێی ئەو خشتەیەی خواره‌وه، سەردانی بەڕێوەبەرایەتییەکەمان بکەن، بە مەبەستی ئەنجامدانی رێکاری پێویست بۆ دەستبەکاربوونیان لە خوێندن، کە بڕیارە لە ڕێکەوتی ١١/١٠/٢٠٢٠ دەستپێبکات.\nکاتی سەردان بۆ سەرۆکایەتی زانکۆی سۆران\n٢٠٢٠/٩/١٦،١٥ سێشەممە و چوارشەممە\nئەندازیاری و سەنتەری توێژینەوە\nیاسا و زانستە سیاسییەکان و بەڕێوەبردن\n٢٠٢٠/٩/٢١،٢٠ یەکشەممە و دووشەممە\n٢٠٢٠/٩/٢٤،٢٣،٢٢ سێشەممە، چوارشەممە و پێنجشەممە\n٢٠٢٠/٩/٢٨،٢٧ یەکشەممە و دووشەممە\nکلیکی ئێرە بکە بۆ زانینی ئەنجامی کۆتایی وەرگیراوانی ماستەر\nکلیکی ئێرە بکە بۆ زانینی ئەنجامی کۆتایی وەرگیراوانی دکتۆرا\nناوبراوان پێویستە ئاگاداری ئەو خاڵانەی خوارەوە بن و بە وردی جێبەجێیان بکەن:\n١. ئەو بەڕێزانەی ناویان لە لیستی هاوپێچ هاتووە و میلاکی زانکۆکانی تر و وەزارەتی ترن، پێویستە مۆڵەتی خوێندن وەربگرن و بەر لە دەستپێکردنی خوێندن دەستلەکارهەڵگرتنی خۆیان لە شوێنی کاری خۆیان بۆ بەرێوەبەرایەتییەکەمان بهێنن.\n٢. ڕسوماتی ناسنامە و خۆتۆمارکردن لە ماستەر (٢٥٥٠٠٠ دووسەد و پەنجا و پێنج هەزار دینار) و دکتۆرا (٣٠٥٠٠٠ سێ سەد و پێنج هەزار دینار) ه، بۆ کورسی جۆری (زانکۆ و گشتی)، هەروەها ڕسوماتی دارایی بۆ بەڵێننامە و کەفالە لە بەڕێوەبەرایەتی دارایی وەردەگیرێت. بۆ قستی یەکەمی خوێندن بە شێوەی پاراڵێل، بەر لە دەستپێکی خوێندن لە فاکەڵتییەکان وەردەگیرێ.\n٣. بەرێوەبەرایەتی یاسایی زانكۆی سۆران، ئاگاداری وەرگیراوانی خوێندنی باڵا (ماستەر - دكتۆرا) دەكاتەوە، كە مامەڵەكانی دەستپێكردنی خوێندنی باڵا بە شێوەی ئەلیكترۆنی ئەنجامدەدرێن. بۆیە پێویستە لەسەر وەرگیراوان بە گوێرەی جۆری خوێندنیان، لەم لینكانەی خوارەوە فۆرمەكانی (ناسنامەی تایبەت بە خوێندنی باڵا، بەڵیننامە ، دەستەبەری دارایی - كەفاڵەت) پڕبکەنەوە و پاشان فۆرمەکان بە پڕکراوی دێنە ئیمێلەکانیان و دەتوانن پرێنتیان بکەن. دواتر فۆرمەکان و لیستی پێداویستییەكان بەوجۆرەی لە ئیمێڵه‌كه‌دا بۆیان دەکرێتەوە، ئامادەی بكەن و بەخۆیان و کەفیلەکان بیانهێنن بۆ سەرۆكایەتی زانكۆی سۆران بۆ واژۆکردن:\nیەکەم: بۆ پڕكردنەوەی فۆرمی زانیاری و ناسنامەی تایبەت بە كاندیدی خوێندنی باڵا، كلیك لەسەر ئەم لینكە بكەو فۆرمەكە پڕ بكەوە:\nدووەم: بۆ پڕكردنەوەی بەڵێننامەی یاسایی (ماستەر - دكتۆرا)، بە گوێرەی جۆری خوێندنەكەت، كلیك لەسەر لینكەكە بكە و پاشان بەڵێننامەكە پڕ بكەوە:\nبەڵێننامەی تایبەت بە خوێندنی دکتۆرا بایۆلۆجی/ پترۆلیوم جیۆساینس / کورسی پارالێل:\nبەڵێننامەی ماسته‌ر و دکتۆرا / کورسی پارالێل:\nبەڵێننامەی خوێندنی دکتۆرا / کورسی فەرمانبەرانی زانکۆی سۆران:\nبەڵێننامەی خوێندنی ماسته‌ر و دکتۆرا /کورسی كه‌س وكاری شه‌هیدان/ کورسی گشتی:\nبەڵێننامەی خوێندنی دکتۆرا/ کورسی زانکۆکانی تر:\nبەڵیننامەی خوێندنی ماستەر/ کورسی فەرمانبەرانی زانکۆی سۆران :\nبەڵێننامەی خوێندنی ماستەر/ کورسی زانکۆکانی تر:\nسێیەم: بۆ پڕكردنەوەی فۆرمی كەفاڵەتی خوێندنی (ماستەر / دكتۆرا) بۆ هەموو جۆرەكانی كورسی خوێندن، ئەو كەسەی دەبێتە كەفیلیی قوتابی، پێویستە پشتگیرییەك لە بەرێوەبەرایەتی/ فەرمانگەكەی بهێنێت و تیایدا ئاماژە بە ژمارەی پشتگیری و رێكەوتی دەرچوونی پشتگیرییەكە و موچەی گشتی كەفیل كرابێت و نابێت مووچەی گشتی كەفیل لە (١,٠٠٠,٠٠٠) یەك ملیۆن دیناری عێراقی كەمتر بێت. بۆ پڕكردنەوەی فۆرمی كەفالەتی خوێندنی ماستەر و دكتۆرا، كلیك لەسەر ئەم لینكانەی خوارەوە بكە:\nکەفالەی خوێندنی دکتۆرا :\nکەفالەی خوێندنی ماستەر:\nتێبینی: سەبارەت بەو وەرگیراوانەی دەکەونە دەرەوەی پارێزگای هەولێر، دەتوانن تەنها مامەڵەی (دەستەبەری دارایی-کەفالەت) لە دادنووسی شارەکانیان ئەنجامبدەن و، مەرج نییە کەفیل بهێنن بۆ زانکۆی سۆران، بە مەرجێک بڕی کەفالەتەکە کەمتر نەبێت لە ٢٢،٥٠٠،٠٠٠ بیست و دوو ملیۆن و پێنج سەد هەزار دیناری عێراقی بۆ خوێندنی دکتۆرا، هەروەها ١٥،٠٠٠،٠٠٠ پانزدە ملیۆن دیناری عێراقی بۆ خوێندنی ماستەر.\nبۆ هەرپرسیار و زانیارییەكی زیاتر دەتوانن پەیوەندی بەم ژمارە تەلەفۆنەوە بكەن (07504803153)\nحەسەن مستەفا - بەرێوەبەری كاروباری یاسایی لە سەرۆكایەتی زانكۆی سۆران\nبۆ پەیوەندی کردن بە بەڕێوەبەرایەتی خوێندنی باڵا و پەیوەندییە ئەکادیمییەکان (٠٧٥٠٧٨١٨١٩٠):\n/ ده‌قی وتاره‌كه‌ی به‌ڕێز "د. موسڵح مسته‌فا" له کۆنفرانسی نێودەوڵەتی زانکۆی سۆران لەژێر ناونیشانی "ئێستا و داهاتووی زمانی دایک لە هەرێمی کوردستان"


قەندیل ٢٤, Author at قەندیل 24\nسەرەکی / قەندیل ٢٤\nشوفێرێک گیانی لەدەستدا و چوار کەسی دیکەش برینداربوون\nقەندیل ٢٤ تۆپ ستۆر, هەواڵ 12\nشوفێرێک گیانی لەدەستدا و چوار کەسی دیکەش برینداربوون رووداوێکی هاتووچۆ لە نزیک مۆنۆمێنتی ئەنفال لە چەمچەماڵ لەسەر رێگای چەمچەماڵ – کەرکووک، لەنێوان دوو ئۆتۆمبێل لە جۆرەکانی نیسان دەبڵ بار و سیریون تایبەت روویدا. لە ئەنجامدا شوفێری یەکێک لە ئۆتۆمبێلەکان گیانی لەدەستدا و چوار کەسی دیکەش برینداربوون.\nهێرشی مووشەكیی كرایەسەر هێزەكانی ئەمریكا لە سووریا\nئەمڕۆ یەك شەممە هێرشی مووشەكیی كرایەسەر هێزە ئەمریكاییەكان لە رۆژئاوای كوردستان بەپێی هەواڵی ئاژانسی دەنگوباسی فڕانس پرێس پشت بەستوو بە رووانگەی مافەكانی مرۆڤ لە سووریا. رووانگەی مافەكانی مرۆڤ لە سووریا ئاشكرایكرد مووشەكێك ئاڕاستەی كێڵگەی غازی كونوكو لە ریفی دێرزوور لە خۆرهەڵات كراوە لە نزیك بنكەی هێزەكانی ئەمریكا و هاوپەیمانانی دژی …\nقەندیل ٢٤ هەواڵ 62\nسەعدی پیرە، ئەندامی مەکتەبی سیاسی یەکێتی نیستیمانی کوردستان. لە بەسەر کردنەوەی سەنتەری میترۆ، کاری رۆژنامەنووسی بەگرنگ وسفکرد. ووتیشی راگەیاندن لە پێدانی زانیاری و پێشاندانی کەموکورییەکان، گەیاندنی و بەدوادەچوون بۆ چارەسەرکردنی، لە کۆمەڵگە دەورێکی گرینگی هەیە. پێویستە رێز لە راگەیاندکاران بگیرێت و زانیاریان پێ بدرێت.\nراگەیەندراوی رۆژنامەوانی ئەمڕۆ چوارشەمە، ٢٩ی نیسانی ٢٠٢٠، وەفدێکی بزوتنەوەی گۆڕان سەردانی مەکتەبی سیاسیی یەکێتی نیشتمانی کوردستانی کرد لە سلێمانی دەباشان. ئامانجی سەردانەکە بۆ پیرۆزبایی بو لە ئەنجامدانی کۆنگرەی چوارەمی یەکێتی و هەڵبژاردنی سەرکردایەتی نوێ. لەو چوارچێوەیەدا، دۆخی سیاسیی هەرێمی کوردستان و عێراق و ئاڵنگاریەکانی بەردەم پرۆسەی سیاسیی و ئیداری گفتوگۆ …\nقەندیل ٢٤ تۆپ ستۆر, هەواڵ 132\nپشدەر: ژنێک گیانی لەدەستدا پێش نیوەڕۆی ئەمڕۆ تەرمی ژنێک بەناوی (ٚ ر . ع . ف ) لەدایک بووی ساڵی 1965 پیشەی ژنی ماڵ، دانیشتووی گوندی (ٚ ئێنزێ )ٚ سەر بە ناحیەی سەنگەسەر ـ قەزای پشدەر (قەڵادزێ) گەیەندرایە نەخۆشخانەی سەنگەسەر. بە وتەی کەسوکارەکەی ئەو ژنە لەگەڵ چەند کەسێکی تر چووە …\nقەندیل ٢٤ تۆپ ستۆر, هەواڵ 124\nتاڤگەی شەهیدان، قادراوە رێباز مام شۆرش تاڤگەی شەهیدان، لە سنووری گوندی قادراوە، یەکێکە لەو ناوچە گەشتیارییانەی، کە سیماییەکی جوان و سروشتێکی دڵگیری داوە، بە ناحییەی سەنگەسەر. بەڵام ناوچەیەکی پشگوێ خراوە، لەلایەن حکومەتەوە، کە دەتوانرێت، سوودێکی زۆری لێ ببینرێت لەم رووانەوە. لەرووی گەشتیاری و دابینکردنی شوێنێک بۆ بەسەر بردنی کاتێکی خۆش …\nغەفورخانی ناودەشت یەکەم بەرێوەبەری ناحییەی سەنگەسەر\nقەندیل ٢٤ هەمەڕەنگ 71\nغەفورخانی ناودەشت یەکەم بەرێوەبەری ناحییەی سەنگەسەر رێباز مام شۆرش بەشی یەکەم غەفورخانی ناودەشت، یەکەم بەرێوەبەری ناحییەی ناودەشت ( سەنگەسەر)، لە سەردەمی حوکمرانی شێخ مەحمود، دەبێتە بەرێوەبەری ناحییەی سەنگەسەر لە ساڵی 1918 بۆ 1919. هەروەها لە دوای دروستبوونی دەوڵەتی عێراق، لە ساڵی 1926 کە فەرمانی پاشایەتی بۆ بەناحییە بوونی ناودەشت، سەنگەسەر …\nمانگرتنی پزیشکان و کارمەندانی تەندروستی ڕانیە دەستیپێکرد\nقەندیل ٢٤ تۆپ ستۆر, هەواڵ 33\nقەندیل ٢٤ تۆپ ستۆر, هەواڵ 72\nگوڵە گەنمێکى قەرسیلى سەوز ئەنوەر حسێن (بازگر) كاتێ خەڵكی نەیاندەوێرا بە دزییشەوە لە ترسی دوژمنەكانی مۆسیقا و گۆرانی و كونەپەپوەكانی شەوەزەنگی ڕەش و نەگریس گوێ لە سروودەكانی بگرن. كاتێ جەلادەكانی دژ بە ناسكی و شیعر و گۆرانی ڕۆژانە كونبەكون بە دوای بڕینی زمانی ئەوانەدا دەگەڕان کە باسی (شەهید، ئازادی، كورد، …\nچەند زانیاریەک سەبارەت بە راگرتنی شایستە داراییەکانی هەرێم لە لایەن بەغدا\nقەندیل ٢٤ تۆپ ستۆر, هەواڵ 13\nچەند زانیاریەک سەبارەت بە راگرتنی شایستە داراییەکانی هەرێم لە لایەن بەغدا ئەنجوومەنی وەزیران بە نووسراوی فەرمی شایستە دارایەکانی مانگی نیسانی هەرێمی کوردستانی راگرت، بۆ بەرچاوروونی خوێنەران ئاماژە بە هۆکارەکانی دەکەین. ئەو بڕیارەی حکومەت عیراق ئەگەر لەو بارودۆخە نەبووایە دەوترا بڕیارێکی سیاسیە، بەڵام ئەمجارایەن بڕیارەکە بە تەنیا سیاسی نیە بگرە رەهەندی …\nPage 1 of 1912345\t»\t10...ناوی دووەم


خۆپێشاندان لە هەولێر دەستی پێ كرد\nبەمەبەستی پێدانی هەلی دامەزراندن، یەكەم و دووەم و سێیەمەكانی زانكۆ و پەیمانگەكانی هەرێمی كوردستان لە شاری هەولێر دەستیان بە خۆپێشاندان کرد و داوای دامەزراندن دەکەن.\nئەمڕۆ دووشەم 11ـی شوبات، ڕێكان سابیر ڕێكخەری یەكێك لە خۆپێشاندانەكان بە "وشە"ـی ڕاگەیاند، خۆپێشاندانی ئەمڕۆ دەرچووانی ساڵی 2015 بۆ 2016یە كە كەسی یەكەم و دووەم و سێیەمی سەر ئاستی زانكۆكانە بۆ دامەزراندن.\nئەو ڕێكخەرەی خۆپێشاندان گوتی، ئێستە گردبوونەوەكەمان بردووەتە بەردەم ئەنجوومەنی وەزیران بەڵێن بوو دابمەزرێین، بەڵام هیچ ڕوونییەك نییە كەیە و چۆنە، بۆیە داواكارین ئەو بەڵێنەی لە ڕابردوو هەبوو ببێتە بڕیار.\nئاشكرای كرد، ئەگەر ئەمڕۆش كەس بە دەنگمانەوە نەیەت ڕۆژانی داهاتوو درێژە بە خۆپێشاندانەكان دەدەین تا بگەین بە ئەنجامێك.\nلە ماوەی ڕابردووش خۆپێشاندان لە هەرێمی كوردستان كرا، یەكەم و دووەمەكان داوای دامەزراندنیان دەكرد، چونكە لە ساڵی 2014 دامەزراندن لە هەرێمی كوردستان وەستاوە و تەنیا بۆ ئەو شوێنانە نەبێت كە داوای دامەزراندن دەكەن كە پێویستیانە وەك پەروەردە و تەندروستی ئەوەیش بەهۆی تەنگژەی دارایی هەرێمی كوردستان.\nپۆلیسی سلێمانی هاک کرا\nئاسایشى هه‌ولێر راگه‌یه‌نراوێكى بڵاو كرده‌وه\nداوا دەکرێ کەیسی سێوان قادر بە سوڵحی عەشایەری یەکلا بکرێتەوە\nسنووری نێوان پێشمەرگە و سوپای عێراق دیاری کرا


کاریگەرییەکانی نەخۆشی شەکرە لەسەر جەستە\n2018-04-23 [12:13 PM]\nنەخۆشی شەکرە یەکێکە لە نەخۆشییە درێژخایەنەکان کە پێویستە بەر لە تووشبوون زۆر بە وریاییەوە مامەڵە بکرێت چونکە کاریگەری تەواو لەسەر جەستە جێدەهێڵێت وەک سڕبوونی دەست و قاچ هەروەها درەنگ چاکبوونەوەی برین و تەسکبوونەوەی دەمارەکان.\nنەخۆشی شەکرە یەکێکە لەو نەخۆشیانەی هەر کات تووشی کەسێک بوو چارەسەر کردنی مەحاڵ دەبێت لە سەرتاسەری جیهاندا نزیکەی ٥٠٠ ملیۆن تووشبووی ئەم نەخۆشییە هەیە، چەند کاریگەرییەکی لەسەر جەستە هەیە و پێویستە بە وریاییەوە ئاگاداری ئەو کاریگەرییانە بیت، هەروەها پزیشکان ئامۆژگاری دەدەن کە بەر لە تووشبوون زۆر بە وریاییەوە مامەڵە بکرێت لەگەڵ هۆکارەکانی تووشبوون بە نەخۆشی شەکرە.\nماڵپەڕی “boldsky” کاریگەرییەکانی نەخۆشی شەکرەی لەسەر جەستە خستووەتە ڕوو.\nکاریگەری زۆری لەسەر لیمفە دەمارییەکانی دڵ هەیە کە دەبێتە هۆی تەسکبوونەوە و پەستانی خوێن بەرز دەکاتەوە کە ئەگەری تووشبوون بە جەڵتەی دڵ زیاد دەکات.\nلە کاتی تەسکبوونەوەی دەمارەکانیشدا سووڕی خوێن تێکدەچێت بەمەش بە تایبەت لە دەمارەکانی قاچ و دەستتدا کە دەبێتە هۆی سڕبوونیان، بە گوێرەی توێژینەوەیەکی ئەمریکی بۆ نەخۆشی شەکرە %٤٤ ی وەستانی گورچیلەکان بە هۆی نەخۆشی شەکرەوەیە چونکە توانای پاڵاوتنی تەواوی هەموو ماددەکانی نییە و لە کار دەکەوێت.\nیەکێک لە نیشانە دیارەکانی نەخۆشی شەکرە درەنگ چاکبوونەوەی برینە لەسەر جەستە ئەمەش بە هۆی نا چالاکی سووڕی خوێنەوە ڕوودەدات، هەروەها بە گشتی تەندروستی پێست تێکدەدات کە پێست وشک دەبێتەوە و پەڵەی تۆخ دروست دەبێت.\nئەم هەواڵە 10309جار خوێندراوەتەوە


فەرەیدون کونجرینی : پارێزگاری سلێمانی و داهاتو ؟ . – WTARIKURD\nئێمەی کورد هاو چارەنوسین، دەبا هاودەنگ و هاوڕەنگ و هاو مەبەستـبین، کاربکەین بۆ حکومەتێکی یاسایی و پەرلەمانێکی تەندروست و هێزی یه‌کبونمان بپارێزین و پەیوەندیە نەتەواتیەکانمان پتەوو جێگیر بەکەین، چی دی لە چاوەروانیدا نه‌بین زیاتر کات بە فیرۆنەدەین. باهەڵەکانی رابەردوومان بکەین بەپه‌ند.\nپیرەمێردی شاعیر” فەرمویەتی دەبێت مرۆڤەکان لەنێوخۆیاندا ” خۆیان هەڵسەنگێنن ئینجا یەكتر بدوێنن ، منیش لەڕێگەی نوسین و کۆمەڵێك چالاکی دوربــەدور دکتۆر هەڤاڵ ئەبوبەکر ـم ناسیوەو لەریگەی کاروچالاکیەکانیەوە باش هەڵم سەنگاندوە جێگەی متمانەیەو کاری هاوپۆستەکانی ڕابوردوی دوپات نابێتەوەو جیاوازدەبێت لەم ئەرکە بەرپرسیاریەو دەبێتە نمونە بۆ شارو شارۆچکەکانی کوردستان، لە سەرەتای کارو چالاکیەکاندا هیوایەکی تەواوم بە کۆمەڵێك خەڵکی بەهەڵوێست و خاوەن پێگەی پوختی ڕابوردو هەبوە یەکێك لەوان دکتۆر هەڤاڵ ئەبوبەکرە خۆشحاڵ بوم بەوەی” بونی هەیەو دەبێتە پتەوکردنی هەوڵەکان و چەمکێك لەبەدەس هێنانی سەروەری گەل بۆ دەڤەری سلێمانی ” جا بۆ ئەم هەوڵەو باشکردنی گوزەرانی خەڵکی شار دەبێت هاوڵاتیان هاوکاربن پابەندی یاساو ڕێنمایەکان بن تا نمونەیی سلێمانی لە زیادبوندابێت و شار لەڕۆشنایدا بمێنێت.\nهەڤاڵ ئەبوبەکر لەپارێزگای سلێمانی حیزب لە حکومەت جودا دەکاتەوە” ئەونەریتەش لە تەلاری پارێزگاوە دەستپێدەکات هاوشێوە دژە شەپۆلی گەندەڵی ئامانجی خۆی دەپێکێت و دەسەڵاتی حیزب و دەست تێوەردان لەکارو باری فەرمانگەکان بنەبڕ دەکرێت بەپێی ئەودەسەڵاتەی پارێزگار هەیەتی و ئەنجام نەدراوە لە ڕبوردودا.\nلەم وەرزەی ئێستادا” ده‌بێت باشتر بەهزرێکی جیاواز ده‌ست له‌ناوده‌ست کاربکه‌ین بۆ کۆتایی هێنان و بنبڕکردنی کاری حیزبی لە نێو دامو دەزگاکانی هەرێمی کوردستان ئەمەش بە هیمەتی هاوڵاتیان و پێکەوەکارکردن و یەکڕیزی ئەنجام ئەدرێت ، دەبێت زیاتر کاری حیزب و دەس تێوەردانە گەندەڵەکانیان ئاشکراکەین و هاوڵاتیان بەوە بزانن کە دەسەڵاتی حیزبی کۆمەڵگای جەقبەستوکردوە” جابۆ بەرز کردنەوەی ئاستی کاری ڕێکخراوەیی و مەدەنی و شکستهێنان بە دەسەڵاتی حیزبی و جوداکردنەوەی لە حکومەت. ئەمەش دەبێتە هاوشێوەی دژە شەپۆلی گندەڵی وایکرد حیزب و بەرپرس زۆر بەوریایەوە ئێستا دەزن.\nبۆ ئەم مەبەستە هەڤاڵ ئەبوبەکر دەتوانێت لە چوارچێوەی دەسەڵاتی خۆیدا نەریتێکی نوێ و سەرەتایەك دەستپێبکات و حیزب و حکومەت لەیەك جودا بکاتەوە کەبۆتە یەکێك لە ڕێگریەکانی ویست و ئامانجی کۆمەڵگە قۆرغ ڕێگرن لە چون بەرەو شارستانیەکی نوێ ئەرکی حکومەت ئەنجامدانی خزمەتگوزاری و داوای ڕەوای هاوڵاتیانە ” حیزبیش هیچ مافێکی نیە بەوەی نوێنەری لە حکومەتدایەو هەر ئەندامێکی حیزبی لەحومەتدا خۆی بە لایەنەکەی بنازێنێت و کاربکات لەسەر نەریتی حیزبەکەی بەپێی یاسای دەرچوی بەردەستی پارێزگار دوربخرێتەوە”\nهەر سەرەتایەکی کارکردن لە پۆستدا ناکرێ تەنها کارە تەونەکراوەکان بە ئەنجام بگەیەنێت بەڵکو زۆر کاری نوێ و ئەرکی زیاتری دەبێت” ئەوەی گرنگەو دەبێت پەلەی لێ بکرێت سەرچاوەی ئابووری و تەندروستی و پاراستنە لەسنوری پارێزگای سلێمانی” تا تەندروستی مرۆڤ باش نەبێت بەرهەموو هیواکانی بەدەست نایات دەبێت گرنگی بە هاوڵاتیان بدرێت، لە ئیستادا هەموان چاو لەدەستی جوتیارەکانین کە جارێکی کە ئابووری ووڵات بخەنەوە سەر ڕێچکەی خۆی ئەمەش پێداچونەوەی دەوێت لەو هەڵانەی ئەنجامدراوە لە ڕابوردودا بەتایبەت بواری کوشتوکاڵی !؟\nپارێزگای نوێ بەتواناکانی خۆیی و شارەزایی دەتوانێت ئەمەبکاتە سەرەتاو بەردەوامـ بێت تا ئەو متمانەی پێی بەخشراوە فراوانترو نمونەی زیادکات.\n1 – بە دواداچوون.\n2 – پلانی گونجاو بۆ داهاتوی بەرپرسیاریــ و لێکۆڵینەوە\n3 – ڕێکخستن و تێکەڵاو بوون لەگەڵ خەڵک و توێژەکان .\n4 – هەمەڕەنگی لە جۆر و چۆنایەتی چالاکیەکانی شەقام و مەبەستیان.\n5 – هەڵبژاردن و دەستنیشان کردن و کارکردن لەسەر تاك و ئامانجەکانیان .\n6 – پێگەیاندن و ڕاهێنان بەسیستەمێکی نوی و جیاواز لە ڕابوردو.\n7 – ڕاگەیاندن و گەیاندنی پەیام و قبوڵکردنی داواکاریەکانی هاوڵاتیان.\n8 – کۆکردنەوە لە چوار چێوەیەکی گونجاو و شیاو بۆ گۆڕانکاری و هاتنەکایەیی بیری نوی و ڕۆشنایەکانی کۆمەڵی مەدەنی کەکاری لەسەر دەکەن وەك خۆبەخش” لەوانەش شاعیر نوسەر هونەرمەندو بیرمەندانی شار.\n10 – چۆڵکردنی دەسەلاتی پیاو لەهەندێ نەریتی باوی ناو کۆمەڵگە بە تایبەت بۆ کاری ڕێکخراوەیی ئافرەتان ، کە بەشێکی ئەودەسەڵاتە وادەکات بایەخ نەدرێ بە کاری ڕێکخراوەیی.\nدکتۆر هەوڵ دەدات هاوڵاتی و بەرپرس و حیزب لەنێو قەوسێکدا نەهێڵێت خەڵك لە بەرزترین پلەی مرۆڤایەتیدا هەڵسەنگێنێت” جیاواز لە پارێزگارەکانی ڕابوردو دەست بەکار دەبێت و بەپێی دەستوری پارێزگاو بنچینە نیشتمانیکان وەك پێشمەرگەیەك لەپێناو ئامانج و مەبەستی هیواو خواستەکانی دانیشتوانی شاری سلێمانی و دەوروبەری مەدەنیانە بە ئەرکەکانی خۆی هەڵدەستێت، هەوڵ و مەبەست ئاکام و ئامانجی دکتۆر هەڤاڵ ئەبوبەکر ئەوەیە کە دەسەڵاتی حیزبی حکومی تێکهەڵکێش نەبێت جودابکرێتەوە دەبێت کاری حکومی بۆ حکومەت بێت و حیزب خۆی بەخاوەنی نەزانێت و ڕابوردو بەبنمیچی بارەگاکانیاندا هەڵواسن.\nفەرمانبه‌ر پشتی بەحزب بەستوەو لە ژێر فەرمانی حــزبدایەو یاساو ڕێنماییەکانی دەزگاکەی ئەنجام نادات بەهۆی هەڕەشەی بەرپرس فەرمانیان لەسەرو دەسەڵاتی دادوەرەو سنوریان بەزاندوە” دەبێت ئەوە بزانین ئێمه گه‌ربمانه‌وێت هه‌رکارێکی خزمه‌ت گوزاری بکه‌ین ده‌بێت به‌مه‌ده‌نیانه کاربکه‌ین بۆ ئه‌وه‌ی سڵکردنه‌وه‌نه‌بێت له به‌جێ هێنانی په‌یوه‌ندیه‌کان ، تاك کۆمەڵێکی تەندروست دروستبکات و پارێزگا لە شارێکدا ماڵێك پێك بێنێت ” ئەم هەوڵەش له‌کاره کۆمه‌ڵایه‌تیه‌کانه‌وه سه‌رهه‌ڵ دات و ده‌ست به‌کاردەبێ بۆ زیاتر لێك تێگه‌یشتن له بونی ئه‌وخزمه‌تگوزاریانه‌ی که له‌داهاتودا دێنه‌ئامانج بۆبه‌رژه‌وه‌ندی گشتی بەهیمەت و هاوڕابونتا.\nگه‌ر بمانه‌وێت ئه‌ودرزه که‌لێنانه‌ی له‌ناو ماندایه ، بنه‌بڕیان بکه‌ین ده‌بێت دوربێ له کارو چالاکی ناوچه‌گه‌رێتیو حیزبیه‌وه ، په‌یوه‌ست بێت به تاکی کوردو حکومەت، بونی ده‌سته‌واژه‌ی کارگێڕی له‌ناوهه‌ر ڕێك خراوێك دا کاری حیزبی تێکه‌وت ئه‌وا هه‌م ڕێك خراو هه‌م ئه‌ندامانی ئاینده‌یه‌کی باشیان نابێت بۆ کۆمه‌ڵگە .\nفەوزی ڕەمزی : پیره‌كه‌ی خۆرماڵ و مووگه‌كانی .


ئاژانسی ده نگو باسی کوردستان: لەژیر دەسەلاتی پارتی جی بەرهەم هاتوە !؟\nKader Nader Kader\nسیسته‌م و حزب كاریگه‌ری زۆره له‌سه‌ر دروستكردنی كه‌سیتی مرۆڤ و كۆمه‌لگادا ، له‌م روانگه‌وه سه‌یری پكك بكه ، ماوه ماوه گوێ بیستی جوانیه‌كی سیاسی و هه‌لویستی قاره‌مانی ئەندامەکانی ده‌بین . یان له‌سه‌رده‌می شاخ دا ، رۆژانه هه‌لویستی شۆرشگیرانه‌ی زیندان ، پێشمه‌رگه و رێکخستنەکانی شار ی ده‌نگی هه‌موو حزبه‌كان ده‌بوین . یان ره‌وه‌نده كوردی له‌هه‌نده‌ران به‌تایبه‌تی گه‌نجه تازه پێگه‌یشتوه‌كان چ هه‌ست و قوربانی دانێیكی نه‌ته‌وه‌یان تیایه و له‌جركه‌ساتی پێویست جون ئه‌ورپیه‌كان ته‌نگاو ده‌كه‌ن بۆداكۆكی له‌گه‌له‌كه‌یان . به‌لام سه‌یری پارتی ویه‌كیتی له‌و ٢٤ ساله‌ی ته‌مه‌نی سیاسی شاریان بکەن . چ تاكێكی درۆزن ، بێ ئیراده ، هه‌لپه‌رست و پوله‌كی و کەسیتی تیکشکاو.... دروست كردوه . لێره‌دا چه‌ند نمونه‌یه‌كی ره‌مز و داهینانه‌كانی پارتی له‌پیره‌هه‌ولێر ده‌هینمه‌وه.\nباشترین هونه‌رمه‌ندی حه‌مكۆ و ده‌شنێیه !\nباشترین مامۆستای زانكۆی فه‌رهاد پیرباله !\nباشترین ده‌زگای رۆژنامه‌نوسی روداو و باسه!\nباشترین ده‌زگای ڕۆشنبیری گولان و ئاراسی قه‌له‌م كره!\nباشترین داهینه‌ری مه‌لا عه‌لی كه‌له‌كه!\nباشترین مرۆڤ دۆستی شیخ زانایه !\nباشترین قەلای هونەری هەلکەوت زاهیرە !\nبەئەخلاقترین شاعیری حەمە سەعید حەسەنە!\nباشترین په‌روه‌رده‌ی حزبی ئه‌ندامانی سوتاندنی باره‌گایه !\nباشترین په‌روه‌رده‌ی خه‌لكی كرینی ویژدانی تاكه به‌داهاتی دزراوی خه‌لك!\nباشترین داكۆكیكه‌ری مافی ئافره‌تانی زه‌عیم عه‌لی و فازل میرانه !\nبه‌س پێم بلێن هه‌ولێره‌ك پارتی حوكمی بكات كام جوانی و داهینانی تیا دروست بوه با پارتیه‌كان یه‌ك نمونه‌ی بهینه‌وه . ئه‌و هه‌ولێره‌ی له‌سه‌رده‌می به‌عسدا خاوه‌نی ده‌یان عه‌بدولخالق مه‌عروف و قادر شۆرش و شه‌هید جه‌میل ره‌نجبه‌ر و سه‌دان تێكۆشه‌ری شوعی و .... سلاح جه‌وهه‌ر و كێخوا سسێویی ژنه قاره‌مانه.\nله لایه‌ن ئاژانسی ده نگو باسی کوردستان ajansknews kl. ۱۲/۰۳/۱۳۹۳ ۰۱:۱۹:۰۰ بعدازظهر


"پرسەنامە بۆ تاوانبار سوڵتان هاشم بێڕێزییە بە کەسوکاری ئەنفال کراوان"\nHome›هەواڵ›کوردستان›“پرسەنامە بۆ تاوانبار سوڵتان هاشم بێڕێزییە بە کەسوکاری ئەنفال کراوان”\nسوڵتان هاشم وەزیری بەرگری عێراق\nدواى ئه‌وه‌ى ئه‌ندامێكى په‌رله‌مانى عێراق پرسه و سه‌ره‌خۆشى ئاراسته‌ى كه‌سوكارى سوڵتان هاشم كرد كه به تاوانى ئه‌نفال و كۆمه‌ڵكوژى حوكمى له‌سێداره‌ى بۆ ده‌رچوو، كۆمه‌ڵه‌ى داكۆكى له پرسى ئه‌نفال ئه‌و پرسه‌نامه‌یه به بێڕێزى به‌رامبه‌ر به كه‌سوكارى ئه‌نفال كراوان ده‌زانن.\nله راگه‌یاندراوێكدا كۆمه‌ڵه‌ى داكۆكیکار له پرسى ئه‌نفال ئه‌وه‌ی خستووه‌ته‌ڕوو: “سوڵتان هاشمی تاوانباری پەلامارەکانی ئەنفال کە بڕیاری لەسێدارەدانی لەلایەن دادگای باڵای تاوانەکانی عێراقەوە بۆ دەرچووبوو، دوای 17 ساڵ زیندانی بە جەڵتەی دڵ کۆچی دوایی کرد و ژماره‌یه‌ک کەس بروسکەی ماتەمینیان ئاراستەی بنەماڵەی ئەو تاوانبارە کردووە لە ناویاندا پەرلەمانتار ئیخڵاس دلێمی”.\nئاماژه‌شیان به‌وه‌داوه: “ئەم جۆرە بێباکییە راستەوخۆ دەچێتە خانەی خیانەتکردن لە خوێنی بەناهەق رژاوی شەهیدانی ئەنفالکراوەوە و بێڕێزییەکی راستەوخۆشە بە بڕیارەکانی دادگای باڵای تاوانەکانی عێراق، هه‌ربۆیه ئێمە لە کۆمەڵەی داکۆکی بە توندی ئیدانەی ئەو جۆرە هەڵوێستە قێزەون و پڕ لە شەرمەزارییە دەکەین هەرکەس و لەهەر پلەو پۆستێکدا بن”.\nله روونكردنه‌وه‌كه‌یاندا کۆمەڵەی داکۆکی لە پرسی ئەنفال، وه‌زارەتی شەهیدان و کاروباری ئەنفالکراوەکان بە بەرپرسیار دەزانن بۆ گرتنەبەری رێکاری یاسای دژ بە پەرلەمانتار ئیخلاس دلێمی و هاوشێوەکانی و دەڵێت: “داواکارین وەزارەتی شەهیدان و ئەنفالکراوەکان بە ئەرکی خۆیان هەستن و رێگە نەدەن چیتر بێڕێزی بە خوێنی شەهیدەکانیانەوە بکرێت”.\nسوڵتان هاشم وه‌زیرى به‌رگرى پێشووى حكوومه‌تى عێراق له سه‌رده‌مى رژێمى به‌عس و هه‌روه‌ها به‌رپرسى هه‌ڵمه‌تى شاڵاوى ئه‌نفال له رۆژى 19ى ته‌مموز له زیندانى ناسرییه له پارێزگاى زیقار به جه‌ڵته‌ى دڵ گیانیله‌ده‌ستدا، ناوبراو له ساڵى 2003 ده‌ستگیركراوە، له رۆژى 23ى حوزه‌یرانى 2007 به تاوانى ئه‌نجامدانى هه‌ڵمه‌تى شاڵاوى ئه‌نفال و كۆمه‌ڵكوژى له لایه‌ن دادگاوه بڕیارى له سێداره‌دانى بۆ ده‌ركرا، به‌ڵام دواتر بڕیاره‌كه جێبه‌جێنه‌كرا، له ساڵى 2018 له لایه‌ن سه‌لیم جبورى سه‌رۆكى په‌رله‌مانى عێراقه‌وه هه‌وڵیدا لێخۆشبوونى بۆ ده‌ستبه‌ربكات و له زیندان ئازادى بكات، به‌ڵام هه‌وڵه‌كه‌ى سه‌رى نه‌گرت.\nپێرێز و زیدان رێککەوتن\nئەمڕۆ رووفاتی 104 قوربانی ئێزیدی بەخاکدەسپێردرێت


پرۆژه‌ی چاودێریی ئازیزان – دەزگای خێرخوازیی بارزانی\nلە کوێ کارمان کردووە\nوڵاتانی کۆمەک بەخش\nسپۆنسەران لە گەیاندنی هاوکاری بۆ رۆژئاوای کوردستان\nپرۆژه‌ی چاودێریی ئازیزان\nئه‌م پرۆژه‌یه به یه‌كێك له پرۆژه فراوان و به‌رده‌وامه‌كانی ده‌زگای خێرخوازیی بارزانی داده‌نرێت، كه ئامانجێتی خزمه‌ت به منداڵانی بێ باوك (ئازیز) له‌سه‌رتاسه‌ری هه‌رێمی كوردستان و ناوچه‌كانی دیكه‌ی عێراق بكات. به‌شێوه‌یه‌كی گشتی له‌م پرۆژه‌یه‌دا منداڵانی بێ باوك به‌پێی فۆرمێكی گشتگیر ناونووس ده‌كرێن كه سه‌رجه‌م رێنمایی و هۆكاره‌كانی خۆتۆماركردنی تێدا ده‌ستنیشانكراوه. خودی ئه‌م پرۆژه‌یه بۆ دووباره ده‌ستگرتن و هه‌ڵسانه‌وه‌ی ئه‌و منداڵانه‌یه كه به‌هۆكارگه‌لێك باوكیان له‌ده‌ستداوه و كه‌لێنێكی گه‌وره له ژیانیان دروستبووه، بۆیه به دابینكردنی هاوكاری چوار مانگ جارێك یاخود ساڵێك جارێك هه‌وڵده‌درێت بۆشاییه‌كی گه‌وره له‌ژیانیان پڕ بكرێته‌وه تاكو درێژه به ژیانی ئاسایی خۆیان و ئه‌و خه‌ون و ئاره‌زووانه‌ی هه‌یانه له ئایینده‌دا به‌دی بێنن، بده‌ن. هاوكات له‌م پرۆژه‌یه‌دا منداڵی سوودمه‌ند تا ته‌مه‌نی ده‌گاته سه‌رووی هه‌ژده ساڵی هاوكاری پێشكه‌ش ده‌كرێت، ئه‌گه‌ربێتو له پرۆسه‌ی خوێندن به‌رده‌وام بوو تا پێكهێنانی ژیانی هاوسه‌رگیری هاوكاری ده‌كرێت.\nبیرۆكه‌ی ئه‌م پرۆژه‌یه كه‌ی سه‌ریهه‌ڵدا؟\nده‌زگای خێرخوازیی بارزانی له‌ساڵی (2009)ـه‌وه به‌هاوبه‌شی له‌گه‌ڵ رێكخراوی (مانگی سووری ئیمارات)ی به‌پێی گرێبه‌ستێكی هاوبه‌شی نێوانیان ده‌ست به جێبه‌جێكردنی پرۆژه‌ی چاودێریی ئازیزان كراوه، تاكۆتایی ساڵی 2017 تێكڕای (10722) منداڵی بێ باوك (ئازیز) له‌م پرۆژه‌یه‌دا سه‌رپه‌رشتی كراون.\nسپۆنسه‌رانی ئه‌م پرۆژه‌یه\nبه‌شێوه‌یه‌كی گشتی بۆ راپه‌ڕاندن و جێبه‌جێكردنی ئه‌م پرۆژه‌یه، ده‌زگای خێرخوازیی پشتی به سپۆنسه‌ره‌كانی (كه‌سایه‌تی و خێرخوازان و خاوه‌ن كۆمپانیاكانی كوردستان، مانگی سووری ئیماراتی، ده‌وڵه‌تی كوێت، شانشینی عه‌ره‌بی سعودیه به‌ستووه.\nپرۆژەی چاودێریی ئازیزان لە گشت پارێزگاكان و شارو شارۆچكه و شاره‌دێیه‌كانی هه‌رێمی كوردستان و پارێزگای نه‌ینه‌وا و پارێزگای بەغداد و بەرنامەش هەیە لە سه‌رجه‌م پارێزگاكانی عێراق جێبەجێ بكرێت.\nقۆناغه‌كانی جێبه‌جێكردنی ئه‌م پرۆژه‌یه\nپرۆژەی مانگی سوری ئیماراتی (2016-2017) 10722ئازیز.\nپرۆژەی كوردستان (4457) ئازیز.\nپرۆژەی ده‌وڵه‌تی كوێت (4000) ئازیز.\nپرۆژەی شانشینی عه‌ره‌بی سعودی (1000) ئازیز.\nبڵاوی بكه‌وه له :\nلێدوانێك بنوسه Cancel Reply\nهەلیکار- کارمەندی هاوکارییەکان\nهەواڵنامەی چالاکییەکانی دەزگای خێرخوازیی بارزانی، ژمارە ٥٧\nدەزگای خێرخوازیی بارزانی ٢٣ ترێلە هاوكاری دەگەیەنێتە رۆژئاوای كوردستان\nراسپاردە و پێشنیارەکانی کۆنفڕانسی ئایندەی پێكەوەژیان دوای داعش\nدەزگای خێرخوازیی بارزانی داوای بەهاناوەچوونی خەڵکی رۆژئاوای کوردستان دەکات\nخدر كندى on هەواڵنامەی چالاکییەکانی دەزگای خێرخوازیی بارزانی، ژمارە ٥٧\nمريم on هەلیکار بۆ تازە دەرچووانی زانکۆ و پەیمانگاکان\nژوان صمد عبدالله on هەلیکار بۆ تازە دەرچووانی زانکۆ و پەیمانگاکان\nپەیام اسماعیل حسن on هەلیکار بۆ تازە دەرچووانی زانکۆ و پەیمانگاکان\nپرۆژە کورت خایەنەکان\nتۆش به‌شدار به له پاڵپشتیكردنی پڕۆژه‌كانی ده‌زگای خێرخوازیی بارزانی


وردە وردە لەو بڕوایە نزیکتر دەبمەوە کە لە کوردستان و عێراق ، خەریکە چینی وەرزشکاریش وەک چینی کرێکارێکی داماوی لێ دێت ، ئاخر ئه و چینە لە کوردستان لە خوا کەس زیاتر شک نابەن دەردە دڵی بۆ بکەن ، ڕەنگە تاک سوودی سەندیکاکەیان ڕۆژی کرێکارانی جیهان کە سەرۆکەکەیان قسەیەکی بێتام و تەقلیدی دەکات.\nئاخر نەک لە کوردستان لە عێراقیش خەریکە ئەو هەستەم بۆ دروست دەبێت دوور نییە ئیتر هەندێک لەوانەی پیشەی وەرزشیان هەڵبژارد ، بکەونە ساقەو سواڵ ، دەیان یاریزانی عێراق ئەوەتا دەستیان داوەتە فرۆشتنی دەستکەوتە نێودەوڵەتیەکانیان ، چەندین یاریزان هاواری فرۆشتنی کالەکەی دەکا ، یاریزانی خولی نایابی کوردستانە بۆ کرێکاری دەگەڕێت و دەستی داخ دەکا کە وەرزشی هەڵبژارد ، باشە تا کەی وەرزشکاران ئاوا بێ ساحێب بن. ...\nوەرزشکاری داماو 50 ساڵ خزمەت دەکا 5 سانیە ڤیدیۆیەکی یادەوەری نییە هاوڕێکانی بێزیان نایە سەردانی بکەن .\nمن وام لێهاتووە مردنی هیچ کەسایەتیەکی گەورە کارم تێ ناکات ، هەر لە وەرزشکارو هونەرمەندو ڕۆشنبیرەکان ، کاتێک نەخۆش و پەکەوتە دەبن سەیارەی قۆڕ دەکەن بە ناویانەوە کە دەشمرن تەنانەت حیمایەی مەسولەکانیش دەکەونە ناردنی پرسەنامە و بەناوکردنی حەدیقەو مەکتەب و هۆڵ و ژوورو یاریگا، تالە ژیانیشان پێیان ڕادەبوێرن و دەیان شکێنن و یاری بە کەرامەتیان دەکرێت.\nدەیان جار ڕەنگە هەبووبێت (بەرپرسێکی سیاسی) کە ڕەنگە ئەرکی ئەویش نەبووبێت هاوکاری وەرزشکاری نەخۆش و داماوی کردووە ، بەڵام من دەپرسم ئەی ئەرکی وەزارەت و بەڕێوەبەرێتی وەرزش هەر بەخشینەوەی تەختەو شوشەی بێ بنەمایە، به‌داخه‌وه كه‌سانێك هه‌ن كه من قسه‌م له‌سه‌ر وه‌رزشه ، بێ ئه‌وه‌ی رۆژێك له رۆژان سوودیان بۆ وه‌رزش هه‌بووبێت به‌ڵام رووی زه‌مانه‌و ماستاوچێتی ره‌ش بێت بوونه ساحێبی شت و له یارو نه‌یار ده‌خۆن و ئه‌وانه‌شی به دڵ خزمه‌تیان كرد كه‌وتنه دۆخێكه‌وه ئێستا پاره‌ی حه‌پێك و ده‌رزیان پێ نییه .\nیانەکانی کوردستان بەداخم وەرزشکار یاریان بۆ دەکات ، هەندێکیان زۆر بێ منەت خۆیان دەرەخەن ، یاریزان هەیە ڕاهێنەر هەیە جەستەی لە پێناو یانەکەو وەرزش داناوە تەنانتە تەلەفونێک و چەپکە گوڵێکی پێ نەبڕاوە.\nئیتر بەسە با واز لە هەتیوکردنی وەرزشکاران بهێنین ، دەیان ڕێکخراوو لیژنەو یەکێتیی وەرزشی و ئەم ئەو پارەو ئیمتیاز بە ناوی وەرزشەوە دەخوا دە غیرەت بتان گرێت سندوقێکی هاوکاری بێ جیاوازی دروست بکەن بۆ خزمەتی وەرزشکاران ، دەی جورئەتێ بکەن لەتە معاشێکی بچووک بۆ کەمدەرامەتەکانی وەرزش ببڕنەوە ، ئیشێ کۆمەڵێک تەنیا بەر کامێرەو قسەی زل و دانانی پرسەنامەو خەمخۆریە واز لەمە بێنن و خزمەتێکی هاوڕێ نەخۆشەکانی وەرزش و پەککەوتەکانی لێواری مەرگ بکەن.


پیسبوونی ژینگە هەڕەشە لەداهاتووی زەوی دەكات\nبە بۆچوونی توێژەران ژینگە لە ئێستادا بۆتە مایەی سامناكی بەسەر دانشتوانی گۆی زەوی و هاوبار هۆكارێكە بۆ دابەزینی توانای زیرەكی كە ساڵ لەدوای ساڵ روو لە زیادبوون دەكات.\nبەپێی لێكۆڵینەوەیەك لە زانكۆی (بیڵ)ـی ئەمریكی كە پسپۆرانی ئەمریكی و چینی بەهاوبەشی ئەنجامیانداوە، ئەگەری هەیە چەندین جۆر شیردەرو باڵندەو بوونەوەرە ئاویەكان لەسەر زەوی بفەوتێن و بەرهەمی دانەوێڵەش روو لەكەمی بكات و خۆراكی ئاژەڵان كەمبێتەوە كە دەرەنجام كاریگەری بەسەر ژیانی مرۆڤەكانیشەوە دەبێت.\nهەر لەو لێكۆڵینەوەیەی زانكۆی (بیڵ)دەركەوتووە (20) هەزار كەس لە چین لە شارە پیشەسازییە گەورەكان كەشوهەوا كاریگەری تەواوی بەسەر رادەی تێگەیشتنیانەوە دەبێت بەراورد بە شوێنەكانی تر، چونكە زۆربەی دانشتوانی ئەو شارانە پێشوەختەتر تووشی نەخۆشی زەهایمەر دێن، لەبەر ئەوەی ئەو شارانەی كە زۆرترین كارگەو دامەزراوەی پیشەسازی تیایە هەواكەی پیسەو زۆرترین رێژەی گازەكانی كبریت و نێترۆجین و دووەم ئۆكسیدی كاربۆنی تیایە كە كاریگەری نەرێنییان بەسەر ئەركەكانی مێشكی مرۆڤەوە دەبێت.\nهەر بەوهۆیەوە پسپۆران داوا لە نەتەوە یەكگرتەكان دەكەن بەرنامە بۆ فریاگوزاری گۆی زەوی دارێژرێت كە دوو تەوەر لەخۆدەگرێت، یەكەم باشتركردنی كەشوهەوا لەپێناو كەمكردنی برسێتی، دووەم دۆزینەوەی ستراتیژێك بۆ كەمكردنەوەی زیانە سروشتیەكانی پیسبوونی ژینگە بەسەر بواری بیۆلۆجی و تەندروستی مرۆڤەكانەوە.\n 419 جار بینراوه\n3/9/2019 3:44:44 PM


بۆچی لە زستاندا تووشی زیبكەی پێست دەبین؟ چارەسەر چییە؟\nتەندروستی :: 16/01/2020 :: 284 جار بینراوە\nدەزانین كە پێستی چەور هۆكارە بۆ دروستبوونی زیبكە و وەرزی هاوینیش زیاتر یارمەتیدەرە لەوبارەیەوە، بەڵام هەندێك لە ئێمە لە زستانی وشك و ساردیشدا بە دەست زیبكەوە دەناڵێنن، جێی پرسیاردەبێ ئایا وەرزی زستان بەرپرسە لە دروست بوونی زیبكە؟\nدەتوانی وەڵامی پرسیارەكانت بەم شێوەیە وەرگریت:\n١- لە وەرزی زستاندا كاتێك پێست دەست دەكات بە وشك بوونەوە پێست چەوری و شێداری لە دەستدەدات هەر بەو هۆیەوە دووبارە پێست دەست دەكاتەوە بە دروست كردنی چەوری ڕادەبەدەر، ئەم چەورییەبە واتای پەروەردەیەكی باش بۆ زیبكە. كەواتە زانیت پێستی ووشك هۆكار بوو.\n٢- كێ هەیە ئارەزووی گەرماوی گەرم نەكات لە وەرزی زستاندا كە دەبێتە هۆی حەوانەوەی جەستە؟ بەڵام بەداخەوە ئەوە تاكە شت نییە كە ئاوی گەرم پێمان دەبەخشێ، بەڵكو دەبێتە هۆی هەڵمژینی شێی جەستەو ووشك بوونەوەی.\n٣- بەكارهێنانی كرێمی خەست و سارد بۆ پێست كە دەبێتە هۆی كرانەوەی كونیلەكانی پێست و هاندانی بۆ دروست بوونی زیبكە، بۆیە ئاگاداری بڕی بەكارهێنان بە و بە نەرمی لە سەر پێستت بڵاوی بكەرەوە.\n٤- بەكارهێنانی كرێمی شێداركەرەوە یەكێكە لە باشترین یارمەتییەكان بۆ پێست و ڕێگری لە زیبكە.\n٥- ئێمە زانیومانە كە تیشكی خۆری زۆر لە ڕادەبەدەر هۆكارە بۆ زیبكە بەڵام ئەم بیركردنەوەیە لە وەرزی زستاندا پێچەوانە دەبێتەوە و پێویستە خۆمان بخەینە بەر تیشكی خۆر كە بەسوودە بۆ پێست.\n٦-دووركەوتنەوە لە زۆر شۆردنی دەموچاو لە كۆتایی ڕۆژەكەدا وەك ئەوەی پێی ڕاهاتووین، چونكە دووبارە هۆكارە بۆ توێكڵدانەوەی پێست و وشك هەڵگەڕانی، بەڵام ئەمە بەو مانایە نییە كە پێستت بەخاوێنی ڕانەگریت لەبەرئەوەی مانەوەی مكیاج و مادەكانی جوانكاری دیكەش لەسەر پێست هۆكارن بۆزیبكە.\nلێرەوە زانیمان كە هۆكارەكان چی بوون، كەواتە دوای ئەوە پێویستمان بە چارەسەرە لەم ڕێیەوە :\n١- شێداركەرەوەی پێست بە شێوەیەكی ڕێكوپێك\n٢- پاككردنەوەی پێست ڕۆژی دووجار\n٣- خواردنەوەی بڕێكی زۆر لە ئاو\n٤- بەكارهێنانی سەرینی نەرم\n٥- بەكارهێنانی دژەخۆر پێش دەرچوونت لە ماڵەوە\n٦- داپۆشینی پێست لە سەرما\n٧- تەرخانكردنی كات بۆ هەندێك چالاكی یاخود وەرزش كە دەبێتە هۆی كەمكردنەوەی دڵەڕاوكێ وتەندروستییەكی باشتر.


هه‌په‌گه له باشور و باکورى کوردستان چالاکیى ئه‌نجامدا – کوردی – RojNews.News\n29/02/2020 - 2:05:40 pm\nدووشەممە, 11 يون 2018 – 15:59 ڕۆژنیوز ـ ناوه‌ندى هه‌واڵه‌کان\nئه‌مڕۆ هه‌په‌گه لێدوانێکى له‌سه‌ر چالاکى گه‌ریلاکان له باکور و باشورى کوردستان بڵاوکرده‌وه.\nبه‌پێى لێدوانه‌که‌ى هه‌په‌گه، دوێنێ له گه‌لى عه‌لى درێژ له هه‌رێمى برادۆست له باشورى کوردستان، گه‌ریلاکان له دژى یه‌کینه‌یه‌کى نهێنى سوپاى تورک چالاکیان ئه‌نجامداوه، به‌ڵام ژماره‌ى کوژراو و برینداره‌کان نه‌زانراون.\nله لێدوانه‌که‌دا ئه‌وه‌ش هاتووه: ڕۆژى ٨ى ئه‌م مانگه‌ش گه‌ریلاکان له سنورى چه‌ولیک له باکورى کوردستان چالاکیان ئه‌نجامدا و له‌و چالاکیه‌دا چوار سه‌ربازى سوپاى تورک کوژران و دوانى دیکه‌ش بریندار بوون.\nهه‌په‌گه باسى له‌وه‌ش کرده‌وه: هه‌روه‌ها ڕۆژى ٩ى ئه‌م مانگه‌ش هه‌ر له چه‌ولیک هه‌په‌گه دژى سوپاى تورک چالاکى ئه‌نجامدا له‌و چالاکیه‌شدا سه‌ربازێکى سوپاى تورک کوژرا.\nله لێدوانه‌که‌ى هه‌په‌گه‌دا باس له‌وه‌ش کراوه: دوێنێ فڕۆکه جه‌نگییه‌کانى سوپاى تورک به سه‌ختى بنارى قه‌ندیل و هه‌رێمه‌کانى پاراستنى مه‌دیایان بۆردوومان کرد، سوپاى تورک ده‌یه‌وێت گونده‌کان له هاوڵاتیان چۆڵ بکات.\nهێزه داگیرکه‌ره‌کان له عه‌فرین ٩ هاوڵاتیان ڕفاند


پەرلەمانتارێک: عادل عه‌بدولمه‌هدی جه‌ختیكرده‌وه مووچه به‌دورده‌بێت له كێشه‌كانی به‌غداو هه‌رێم\n09/07/2019 266 جار خوێندراوه‌ته‌وه\nئه‌ندامێكی فراكسیۆنی گۆڕان رایده‌گه‌یه‌نێت، عادل عه‌بدولمه‌هدی، سەرۆک وەزیرانى عێراق جەختى کردوەتەوە، موچەی خەڵکی هەرێم به‌دورده‌بێت له كێشه‌كانی نێوان به‌غدا و هه‌رێم.\nکاوە محەمەد، ئه‌ندامێكی فراكسیۆنی گۆڕان له په‌رله‌مانی عێراق له نوسینێكدا له فه‌یسبووكی خۆی بڵاویكرده‌وه، "ئەمڕۆ د. عادل عەبدولمەهدى سەرۆک وەزیران سەبارەت بە ناوەڕۆکى راگەیەندراوەکەى دوێنێى فراکسیۆنى گۆڕان (دیدی بزوتنەوەکە بۆ کێشەی نەوت و غاز لەنێوان هەرێم و حکومەتی فیدراڵ) پەیوەندى تەلەفۆنى پێوە کردوە و تاوتوێى ناوەڕۆکى ئەو دیدە و چۆنیەتى چارەسەرکردنى کێشەکانى نێوان هەرێم و پرسى نەوت و غازیان کردوە".\nلەو پەیوەندیەدا سەرۆک وەزیرانى عێراق جەختى کردوەتەوە کە لەسەر هەنگاوەکانی بەردەوام دەبێت بۆ بەدورگرتنى موچەی خەڵکی هەرێم لە کێشەکان.\nکاوە محەمەد رونیکردوەتەوە، "پێویستە حکومەتی هەرێم هاوکارێکی جدی حکومەتی فیدراڵ بێت بەوەى موچەی فەرمانبەر و موچەخۆرانى هەرێم لەکاتی خۆیدا دابەشبکات یاسای بودجە جێبەجێ بکات، هەردولاش کار بۆ چارەسەرکردنی ریشەیی کێشەکان و بە دامەزراوەیی و شەفافکردنی کەرتی نەوت بکەن".